Penicillin alapú antibiotikumokból van hiány a szerbiai gyógyszertárakban

Információk szerint hiány egyebek mellett a gyermekeknek szánt antibiotikumos szirupokból van, mint a Sinacilin, az Ospamox, a Panklav.

A nagykereskedők képviselői szerint azért van hiány az olcsó gyógyszerekből, mert drasztikusan megemelkedett az alapanyagok ára, drágultak a szállítási és a munkaerőköltségek. Magyarország, Németország, Olaszország és Svájc már hónapok óta gyógyszerhiánnyal küzd.
A Köztársasági Egészségbiztosítási Pénztár tájékoztatása szerint január folyamán megoldódik a probléma, ugyanis elérhetővé válik majd az Ospamox szirup, valamint a Panklav is.

Antibiotikumból van hiány a szerbiai gyógyszertárakban

Penicillin alapú antibiotikumból van hiány a szerbiai gyógyszertárakban.

Információk szerint hiány van még
a gyerekeknek szánt antibiotikumos szirupokból is
a szerbiai gyógyszertárakban.
Ilyen szirup például a Sinacilin, az Ospamox,
a Panklav és a Paracetamol.
Azért van hiány az olcsó gyógyszerekből,
mert nagyon megemelkedett az alapanyagok ára
és a szállítási költségek.
Magyarországon, Németországban,
Olaszországban és Svájcban már hónapok óta
gyógyszerhiány van.
Információk szerint januárban megoldódik
a probléma, mivel újra elérhető lesz
az Ospamox szirup, valamint a Panklav is
a szerbiai gyógyszertárakban.


Online oktatással kezdenek a középiskolások

A vajdasági középiskolákban hétfőn online oktatással indul a második félév.

Branko Ružič oktatási miniszter ma délelőtt elmondta, hogy az illetékes minisztérium járványügyi helyzetet figyelemmel kísérő csoportja megelőző jelleggel azt javasolta, hogy hétfőn a vajdasági középiskolákban online tanítással kezdődjön meg a második félév. Ami a Szerbia más részein élő diákokat illeti, akik számára később kezdődik a második félév, a tanítás folytatásának formájáról a későbbiekben döntenek. Egyébként a szabadkai középiskolák diákjait már ma sms-ben értesítették, hogy hétfőtől távoktatás lesz.

Távoktatással kezdenek a középiskolások

A vajdasági középiskolákban hétfőn távoktatással indul a második félév.

Hétfő január 10-e lesz.
Távoktatás otthon, az interneten keresztül történik.
A rossz járványhelyzet miatt lesz távoktatás hétfőtől
a vajdasági középiskolákban.
Szerbia más részein élő tanulók
az ortodox karácsonyi ünnepek miatt
később kezdik el a második félévet.
Számukra később lesz információ arról,
hogy milyen formában kezdik el a második félévet.
A szabadkai középiskolások diákjai
sms-ben már kaptak értesítést arról,
hogy hétfőtől távoktatás lesz.


Száz orvos és 250 egészségügyi ápoló kapott munkát Szerbiában

Száz tehetséges fiatal orvossal és 250 egészségügyi ápolóval írtak alá munkaszerződést az Egészségügyi Minisztérium programja keretében. A szerződések aláírásán jelen volt Aleksandar Vučić államfő is, aki azt mondta az év végéig megemelkednek az egészségügyben dolgozók fizetése.
Az orvosok között vannak belgrádi, újvidéki, niši, pristinai és kragujevaci egyetemeken végzett fiatalok is. A legjobb átlagot elért orvostanhallgatók a hónap elején jelezték szándékukat Zlatibor Lončar egészségügyi miniszternek, hogy hol szeretnének dolgozni.
A fiatalok nagy érdeklődést mutattak az aneszteziológia osztály iránt, emellett sokan választották a kardiológiát, valamint a gyermeksebészetet is - hangzott el az eseményen. Hat évvel ezelőtt nyolcszor több orvos és nővér hagyta el Szerbiát, mint egy éve. Ez nagy különbség mondta a szerb államfő, hozzátéve: van, aki visszatér az országba.

Orvosok és egészségügyi ápolók kaptak munkát Szerbiában

Összesen 100 orvos és 250 egészségügyi ápoló kapott munkát Szerbiában.
Az orvosok között vannak belgrádi,
újvidéki, niši, pristinai és kragujevaci
egyetemeken végzett fiatalok is.
A legjobb tanulmányi átlagot elért
orvostanhallgatók június elején jelezték
Zlatibor Lončar egészségügyi miniszternek,
hogy hol szeretnének dolgozni.
Az Egészségügyi Minisztérium 100 tehetséges
fiatal orvossal és 250 egészségügyi ápolóval
írta alá a munkaszerződést.
A szerződések aláírásánál ott volt
Aleksandar Vučić államfő is.
Aleksandar Vučić azt mondta
az év végéig megemelkednek
az egészségügyben dolgozók fizetése.
Aleksandar Vučić azt is elmondta,
hogy 6 évvel ezelőtt sokkal több orvos
és nővér hagyta el Szerbiát, mint 1 éve.
A szerb államfő szerint ez nagy különbség.
A szerb államfő azt is elmondta,
hogy van olyan orvos és nővér,
aki visszatér az országba.


Új választható tantárggyal bővül az általános iskolások tárgylistája

Ősztől az Erények és értékek, mint életiránytű elnevezésű tantárgyat is választhatják a felsős diákok.

Két programot készítettek el az Oktatási- és Nevelésfejlesztési Intézet munkatársai, amit várhatóan ma fogad el az illetékes tanács. Az egyik program az ötödikesek és a hatodikosok részére készül, a másik pedig a hetedikeseknek és a nyolcadikosoknak.

Új választható tantárgy az általános iskolákban

Szeptembertől új tantárgyat választhatnak a felsős diákok.

Az új választható tantárgy
az Erények és értékek, mint életiránytű nevet kapta.
A felsős diákok több választható tantárgy közül válogathatnak.
Az új választható tantárgy 2 programból áll.
Az egyik program az ötödik
és a hatodik osztályosok számára készül.
A másik program a hetedikesek és
a nyolcadikos diákok számára készül.


Jótékonysági váltófutás a szabadkai Kovács Leona megsegítésére

A futás szombaton hajnalban 6 órakor indul az új szabadkai szökőkúttól, majd a futók Visnyevác felé veszik az irányt és Csantavéren, Óbecsén, Csúrogon, Titelen, Perlaszon és Zimonyon keresztül futnak a belgrádi Szent Száva-templomig.

A szabadkai Kovács Leona segítésére szerveznek a hétvégén jótékonysági váltófutást Szabadkától Belgrádig. A távot heten futják majd le, tíz kilométerenként váltva egymást. A jótékonysági futás szombaton hajnalban 6 órakor indul az új szabadkai szökőkúttól, majd a futók Visnyevác felé veszik az irányt és Csantavéren, Óbecsén, Csúrogon, Titelen, Perlaszon és Zimonyon keresztül futnak a belgrádi Szent Száva-templomig.
A polgárok a Budi Human Alapítvány Kovács Leona oldalán található 3030-as telefonszámra küldhetik a 1125-ös számot, ha segíteni szeretnének a szabadkai gyereken. A cégek is jótékonykodhatnak: az alapítvány oldalán található számlára küldhetik adományukat.
Dijana Šarčević, futó: "Ha mindannyian összefogunk, és azt a keveset, amink van, és azon a napon összefogunk, és látnak bennünket, ahogy futunk, küldjenek egy sms-t. Egy kislány életét menthetik meg. Azt gondolom, hogy ez a legnagyobb ok arra, hogy miért kell összefognunk szombaton és vasárnap és támogassanak minket ebben."

Jótékonysági váltófutás Kovács Leona megsegítésére

Jótékonysági váltófutást szerveznek a szabadkai Kovács Leona megsegítésére.

Kovács Leona 1 szabadkai kislány,
akinek súlyos betegsége van.
Leona gyógyításához sok pénzre van szükség.
A jótékonysági váltófutással lehet pénzt gyűjteni
a kis Leona gyógyításához.
A futás szombaton hajnali 6 órakor indul
az új szabadkai szökőkúttól.
Szombat október 22-e, holnap lesz.
A futók a szabadkai új szökőkúttól futnak
Visnyevác felé, majd Csantavéren, Óbecsén,
Csúrogon, Titelen, Perlaszon
és Zimonyon keresztül futnak
a belgrádi Szent Száva-templomig.
Ezt a hosszú távot 7 futó futja le
és 10 kilométerenként váltják majd egymást.
A jótékonysági futás vasárnapig tart.
Vasárnap október 23-a lesz.
A lakosok a Budi Human Alapítvány
Kováncs Leona oldalán található
3030-as telefonszámra küldhetik
a 1125-ös számot.
Ezzel az üzenettel is pénzt tudnak küldeni
a szabadkai kislány gyógyítására.
A cégek és a vállalatok is tudnak segíteni.
Az alapítvány oldalán található
számlára küldhetik az adományaikat.
A szervezők arra kérik a lakosokat,
hogy amikor meglátják a futókat szombaton
és vasárnap, küldjenek 1 sms-t Leona gyógyítására.
Ezzel megmenthetik a kislány életét.
Fogjunk össze és segítsünk a szabadkai kislányon!


Továbbra is nagy a forgalom a szerb-magyar határon

A szabadságukról Nyugat-Európába visszatérő vendégmunkások miatt több határátkelőn is hosszabb sorok alakultak ki szombat délelőtt.

A horgosi autópálya- és közúti, valamint a kelebiai határátkelőhelyen is legalább másfél órát kell várniuk a Magyarországra tartóknak. A gyálai, valamint a szeptember 12-ig 7-től 22 óráig üzemelő királyhalmi közúti átkelőn is intenzív a forgalom, mindkét helyen egy órát kell várakozniuk a Szerbiából érkezőknek.
A gyorsabb határátlépés érdekében érdemes a kevésbé forgalmas határátkelőket választani, mint a bajmoki, és a rábéi közúti határátkelőhely, amelyek 7-től 19 óráig fogadják az utasokat.
Az aktuális helyzetről a Szerbiai Autó-Motoros Szövetség, a magyar rendőrség honlapján, a BorderWatcher mobilos alkalmazáson keresztül, valamint a közösségi oldalak határfigyelő csoportjaiban tájékozódhatnak.

Továbbra is nagy a várakozás a szerb-magyar határon

Szombat délelőtt is hosszú sorok voltak a szerb-magyar határon.

Ma szeptember 4-e, szombat van.
A horgosi autópálya- és közúti határátkelőn
legalább 1,5 órát kell várakozniuk azoknak,
akik Magyarország felé utaznak.
A kelebiai határátkelőhelyen is
legalább 1,5 órát kell várakozniuk azoknak,
akik Magyarország felé utaznak.
A gyálai és a királyhalmi közúti határátkelőn is
1 órát kell várakozniuk a Magyarország felé utazóknak.
A Királyhalom-Ásotthalom közúti határátkelő
szeptember 12-ig reggel 7 órától
este 10 óráig fog dolgozni.
A gyorsabb határátlépés miatt érdemes
a kisebb határátkelőket választani.
Ilyen kis határátkelő például
a bajmoki és a rábéi közúti határátkelő.
Ez a két határátkelő reggel 7 órától
este 7 óráig dolgozik minden nap.
Mielőtt útnak indulnak, érdemes megnézni,
hogy melyik határátkelőn mennyi időt kell várakozni.
A jelenlegi határhelyzetről
a Szerbiai Autó-Motoros Szövetség internetes oldalán,
a magyar rendőrség internetes oldalán,
 a BorderWatcher mobilos alkalmazáson keresztül
és a közösségi oldalak határfigyelő csoportjaiban tájékozódhatnak.
Közösség oldal például a Facebook.


Véradás Szabadkán

Szombaton reggel 9-től 12-ig várják a véradókat.

Véradási akciót szervez a szabadkai Vöröskereszt. Március 12-én, azaz most szombaton önkéntes véradók jelentkezését várják a Galeria Hotelben. A szervezők hangsúlyozták, azok a személyek, akik a napokban vették fel a Pfizer vagy Sinopharm vakcinát, azonnal adhatnak vért. A többi koronavírus elleni védőoltás esetében két hét a várakozási idő. Az akció reggel 9 órától 12 óráig tart.
Sebők Zsolt, munkatárs, Vöröskereszt, Szabadka: „Mindannyian tudjuk, hogy az utóbbi egy-két évben rengeteg ember fekszik kórházban és sok embernek van szüksége vérre, akár azért, hogy életben tudjon maradni. A mostani akció, amit szombaton fogunk megtartani, pontosan ezzel a céllal lett szervezve, hogy ezeknek az embereknek segítsünk, akik operációra várnak, az életükért küzdenek és a szeretteik várják őket haza. 18-65 éves kor között bárki adhat vért, aki egészségesnek érzi magát.”

Véradási akció Szabadkán

Szombat reggel 9 órától 12 óráig
várják az önkéntes véradókat.
Szombat március 12-e, holnap lesz.
Az önkéntes véradási akció
a szabadkai Galeria Hotelben lesz megszervezve.
Azok a személyek, akik a napokban vették fel
a Pfizer vagy a Sinopharm védőoltást,
azonnal adhatnak vért.
A többi koronavírus elleni védőoltás esetén
2 hetet várni kell a véradással.
Sebők Zsolt elmondta, hogy nagy szükség van a vérre.
Sebők Zsolt a Vöröskereszt munkatársa.
A véradás nagyon fontos.
Véradással 3 másik ember életét menthetjük meg.
Nagyon sok ember fekszik a kórházban,
akiknek szüksége van vérre.
A szombati véradási akció
a kórházban várakozó betegek segítésére
lesz megszervezve.
Vért adhat minden 18 év és 65 év közötti
egészséges ember.


Nincs gyógyszerhiány Szerbiában - állítják az illetékesek

Szerbiában nincs gyógyszerhiány, így nincs szükség arra sem, hogy a polgárok készleteket halmozzanak fel, nyilatkozta Sanja Radojević Škodrić, aki így reagált azokra a hírekre, hogy egyes országokban megjelent ez a probléma.

Ami a mi piacunkat illeti, folyamatos és biztos a gyógyszerellátás, így nincs ok a pánikra, nyilatkozta a Köztársasági Egészségbiztosítási Alap igazgatója. Felhívta a figyelmet arra is, hogy a világban uralkodó jelenlegi körülmények vezettek oda, hogy megdrágultak a gyógyszerek előállításához szükséges alapanyagok, valamint a gyógyszerek csomagolási költsége, de az energiahordozók ára is emelkedett. Mint kiemelte: folyamatosan figyelemmel kísérik a piaci változásokat, hogy időben megtegyék a szükséges lépéseket.

Nincs gyógyszerhiány Szerbiában

Egyes hírek szerint vannak olyan országok, ahol gyógyszerhiány van.

Sanja Radojević Škodrić azt mondta,
hogy Szerbiában nincs gyógyszerhiány,
így nincs szükség arra sem, hogy a lakosok
előre bevásároljanak gyógyszerekből.
Sanja Radojević Škodrić a Köztársasági
Egészségbiztosítási Alap igazgatója.
Sanja Radojević Škodrić elmondta,
hogy az országban biztos a gyógyszerellátás,
így nincs ok a pánikra.
Sanja Radojević Škodrić elmondta,
hogy megdrágultak a gyógyszerek
előállításához szükséges alapanyagok.
Megdrágult a gyógyszerek csomagolása is.
A Köztársasági Egészségbiztosítási Alap igazgatója szerint
nem kell aggódni, mert az országban
van és lesz is elegendő gyógyszer.


Szigorúbb ellenőrzés a közúti határátkelőkön is

Ezentúl szigorúbban ellenőrzik a határátkelőkön az utasokat a szerb vámosok. Eddig főként a légi járatokon beutazók, ezentúl pedig a közutakon Szerbiába érkezők is szigorúbb ellenőrzésen esnek át.

Amennyiben valaki koronavírussal fertőzött és belép az országba, arról azonnal értesül az egészségügyi minisztérium és az egészségügyi felügyelőség is.
Az útlevél ellenőrzésekor tájékoztatót kapnak a Szerbiába beutazók, hogy amennyiben a koronavírus tüneteit észlelik magukon, tudják, melyik számon kell jelentkezniük.
Komolyabban ellenőrzi ezentúl az egészségügyi felügyelőség azokat a fertőzötteket is, akiket már hatósági házi karanténra köteleztek. Egyes tünetmentes páciensek ugyanis többször megszegték a törvénybe foglalt előírásokat. Ha valaki megszegi a házi karantént, pénz-, vagy akár börtönbüntetésre is számíthat.

Szigorúbb ellenőrzés a határátkelőkön is

Szigorúbban fogják ellenőrizni az utasokat a határátkelőkön.

A szerb vámosok
fogják szigorúbban ellenőrizni,
azokat az utasokat,
akik Szerbiába utaznak.
Ha valaki koronavírusos,
és belép Szerbiába,
akkor arról tudni fog
az egészségügyi minisztérium
és az egészségügyi felügyelőség is.
Az útlevelek ellenőrzésekor
értesítést kapnak
a Szerbiába beutazók arról,
hogy ha úgy érzik,
hogy koronavírusosak,
akkor melyik
telefonszámot kell felhívniuk.
Szigorúbban ellenőrzik
azokat az embereket is,
akik házi karanténban vannak.
Aki nem tartja be
a házi karantént,
és elmegy otthonról,
az pénzbüntetést
vagy börtönbüntetést is kaphat.


Áprilisban Magyarországra látogat Ferenc pápa

Ismét Magyarországra látogat Ferenc pápa. Ezt Novák Katalin magyar köztársasági elnök jelentette be Facebook-oldalán.

Örömmel értesültem arról, hogy Ferenc pápa hivatalosan is elfogadta a meghívásomat, és április 28-30. között Magyarországra látogat - közölte Novák Katalin üzenetét a Sándor-palota. Novák Katalin Facebook-bejegyzésében a szentszéki bejelentésre reagálva azt írta: "Szeretettel várjuk a Szentatyát!"

Áprilisban ismét Magyarországra látogat Ferenc pápa.

Ezt Novák Katalin magyar köztársasági elnök
jelentette be Facebook-oldalán.
Novák Katalin elmondta, nagyon örül,
hogy Ferenc pápa hivatalosan is elfogadta
a meghívását Magyarországra.
Ferenc pápa április 28-tól 30-ig látogat Magyarországra.
Novák Katalin Facebook-bejegyzésében azt írta, hogy:
"Szeretettel várjuk a Szentatyát!"


Nyakunkon az allergiaszezon

Orrfolyás, torokkaparás, szemviszketés, tüsszögés - csak néhány kellemetlen tünet azok közül, amely egy szezonális allergiára érzékeny ember életét nap mint nap megnehezíti. Főleg tavasszal.

A tüneteket elsősorban virágpor, pollen, illetve különböző gombaspórák fehérje-alkotórészei okozzák.
Ebben az időszakban a pollenallergia-szezon már beindult. Nagyon sok kellemetlenséget okozhat az arra érzékeny embereknél. Viszont, nagy segítséget jelenthet az, ha ismerjük, hogy egyes virágok, növények, fák mikor borulnak virágba és mikor védekezhetünk ellenük.
Néhány ember számára az allergiaszezon csak nyáron indul, a fűfélék virágzásának kezdetével, azonban vannak olyanok is, akik már a tél végén is tapasztalják a kellemetlen tüneteket.
Kávai Tibor, Magyarkanizsa: „A pollenra vagyok allergiás. Pláne ebben a tavaszi időszakban, amikor kezdenek már a fák, meg a virágok virágozni. Nyár vége felé pedig a parlagfűre. Akkor bekönnyezik a szemem, az orrom is nagyon folyik.”
A szénanátha-szezon a jelenleg is barkázó mogyoróval indult, erre nagyon sokan érzékenyek a környékünkön. Ha azonban időben kezdjük a megelőzést, akkor akár enyhébb tünetekkel is átvészelhetjük ezt az időszakot.
Dr. Katona Szabó Lívia, orvos, Magyarkanizsa: „Ilyenkor antihisztaminokat szoktunk javasolni, a tünetek csökkentésére. Amennyiben valaki tudja, hogy szénanáthás, akkor akár már egy hónappal előbb is egy kromolin hatóanyagú gyógyszert elkezdhet szedni. Ennek az a tulajdonsága, hogy a hízósejteket stabilizálja, nem szabadul fel a hisztamin és tünetek nem jelennek meg, vagy sokkal kisebb mértékben.”
Az orvos hozzátette, tévhit, hogy a szénanátha ellen a kalcium hatásos lenne, valamint orrcsepp használata sem ajánlatos. Emellett kerülni kell a nyugtató alapú gyógynövényeket és az utazási tablettákat is.

Itt az allergiaszezon

Tavasz közeledtével megérkezik az allergiaszezon is.

A növények pollenjére sok ember allergiás.
A pollen virágport jelent.
Az allergiás embernek folyik az orra,
kapar a torka, viszket a szeme, tüsszög.
Térségünkben is megindult már a pollenallergia-szezon.
Az allergiás emberek számára
nagy segítséget jelenthet az,
ha ismerik, hogy egyes virágok, növények, fák
mikor kezdenek virágozni
és mikor védekezhetnek ellenük.
Vannak olyan emberek, akiknek
az allergiaszezon csak nyáron indul.
Vannak olyan emberek is,
akik a fűfélék virágzásának kezdetével
érzik az allergiaszezont.
Vannak olyan emberek is, akik már
a tél végén érzik az allergia kellemetlen tüneteit.
Jelenleg a mogyorófák virágoznak térségünkben.
Környékünkön sokan allergiásak a mogyoró virágporára.
Dr. Katona Szabó Lívia elmondta,
hogy ha időben elkezdünk védekezni
az allergia ellen, akkor enyhébb tünetekkel is
át lehet vészelni ezt az időszakot.
Dr. Katona Szabó Lívia 1 magyarkanizsai orvos.
Az orvos az allergiás embernek
1 gyógyszert ír fel.
A felírt gyógyszert az allergiás ember
már az allergiaszezon kezdete előtt
1 hónappal el kell kezdje szedni.
Az orvos azt is elmondta,
hogy nem igaz, hogy az allergia ellen
a kalcium szedése jó lenne.
Az orvos az allergiás embereknek
nem ajánlja az orrcseppeket sem.
Az orvos szerint az allergiás emberek
ne fogyasszanak nyugtató alapú gyógynövényeket
és utazási tablettákat sem.


Hétfőtől Pető-kurzus Szabadkán

A 2023. január 23-án, hétfőn kezdődő, két héten át tartó kurzus Szabadkán, a Vackor Iskoláskor Előtti Nevelő- és Gyakorlóintézmény (Radić fivérek utca 67.) épületében fog zajlani.

A Szekeres László Alapítvány szervezésében, a VM4K tevékenységének szerves részeként ismét megszervezésre kerül a budapesti székhelyű Semmelweis Egyetem Pető András Karának intenzív kurzusa, amely a központi idegrendszeri sérülésekkel küzdő személyek számára nyújt lehetőséget.
A kéthetes időszakban szűrővizsgálatokra, új személyek felvételére is sor kerül. Ezekre az alkalmakra a szakemberek a központi idegrendszer-sérüléssel rendelkező gyermekeket, valamint a szklerózis multiplex, Parkinson-kór, stroke, agyvérzés vagy baleset következtében kialakult idegrendszeri sérüléssel élő felnőtteket várnak. A szűrésre egész Vajdaság területéről jelentkezhetnek.
A szűrésre a Szekeres László Alapítvány–VM4K munkatársánál a 024/670-010-es telefonszámon lehet jelentkezni hétköznaponként délelőtt 9 órától délután 3 óráig.
A fejlesztés a Magyar Kormány, a Nemzetpolitikai Államtitkárság és a Bethlen Gábor Alapkezelő Zrt. támogatásával valósul meg a Szekeres László Alapítvány szervezésében.

Hétfőtől Pető-kurzus indul Szabadkán

Hétfőtől indul a Pető-kurzus Szabadkán, a Vackor Iskoláskor Előtti Nevelő- és Gyakorlóintézményben.

Hétfő január 23-a lesz.
A Vackor Iskoláskor Előtti Nevelő-
és Gyakorlóintézményben a szabadkai
Radić fivérek utca 67-es címen található.
A Pető-kurzus hétfőtől 2 héten át tart majd.
A Pető-kurzus mozgásfejlesztést jelent
a központi idegrendszeri sérülésekkel küzdő
személyek számára.
A Pető-kurzusra a szakemberek
várják a központi idegrendszer-sérüléssel
rendelkező gyermekeket,
a szklerózis multiplex, Parkinson-kór,
stroke, agyvérzés vagy baleset következtében kialakult
idegrendszeri sérüléssel élő felnőtteket.
A kurzusra egész Vajdaság területéről
jelentkezhetnek az emberek.
A kurzusra a következő telefonszámon
lehet jelentkezni délelőtt 9 óra és délután 3 óra között:
024 670010


Október elejétől várható az influenza megjelenése Szerbiában

Idén ősszel eddig nem regisztráltak ezzel fertőzött beteget az országban - nyilatkozta dr. Milunka Milinković a Szerbiai RTV-nek.

A Batut Közegészségügyi Intézet epidemiológusa elmondta, egyre több páciens keresi fel az orvost légúti fertőzés tüneteivel, így várható, hogy az előttünk álló hetekben az influenza is megjelenik. A szakember emlékeztetett, tavaly 350 ezer influenzás megbetegedést regisztráltak Szerbiában. 2022-ben 304 000 személy vette fel az influenza elleni védőoltást, 70 százalékuk 65 év feletti volt - emelte ki.

Október elején várható az influenzaszezon

Október elején várható az influenza megjelenése Szerbiában.

Idén ősszel eddig még nem volt influenzás beteg az országban.
Az influenzás ember tünete például
a tüsszögés, a láz, a köhögés vagy az orrfolyás.
Szerbiában egyre több beteg keresi fel az orvost
megfázásos tünetekkel.
Ez miatt várható, hogy a következő hetekben
az influenza is megjelenik.
Tavaly 350 ezer influenzás beteg volt Szerbiában.
Tavaly több mint 300 ezer személy vette fel
az influenza elleni védőoltást.
Tavaly 2022 volt.
A legtöbb személy 65 év feletti volt,
aki felvette az influenza elleni védőoltást.


Gion Nándor Olvasási Verseny általános iskolásoknak

Gion Nándor Olvasási Verseny Általános Iskolásoknak

A Vajdasági Magyar Pedagógusok Egyesülete meghirdeti a Gion Nándor Olvasási Versenyt általános iskolások felső tagozatai számára.

A verseny célja az előző évekhez hasonlóan a diákok olvasásra való ösztönzése, és a tanulók szövegértő olvasásának fejlesztése.
A verseny időpontja 2023. december 9. szombat – Újvidék – Nikola Tesla Általános Iskola.
Jelentkezési határidő: 2023. november 25.
Érdeklődni, jelentkezni a következő e-mail címen lehet: olvasasiverseny@gmail.com
A csatolmányban van a verseny részletes felhívása, de az megtalálható a Vajdasági Magyar Pedagógusok Egyesületének honlapján is.

A Gion Nándor Olvasási Versenyen az általános iskolák felső osztályos tanulói vehetnek részt.

A versenyt a Vajdasági Magyar Pedagógusok Egyesülete szervezi meg.
A verseny célja, a diákok ösztönzése arra,
hogy minél többet olvassanak.
A verseny célja, hogy minél jobban fejlődjön a tanulók
szövegértő olvasása.
A versenyt december 9-én szervezik meg Újvidéken.
Az újvidéki Nikola Tesla Általános Iskolában
szervezik meg az olvasási versenyt.
November 25-ig jelentkezhetnek a versenyre
az általános iskolák felső osztályos diákjai.
Érdeklődni és jelentkezni a következő e-mail címen lehet:
olvasasiverseny@gmail.com
A verseny részletes leírását
a Vajdasági Magyar Pedagógusok Egyesületének
internetes oldalán is el lehet olvasni.


Folytatódnak a kisérettségik Szerbiában

Ma matematikából írnak tesztet a végzős általános iskolások. Szerdán anyanyelvből tettek záróvizsgát, pénteken pedig az általuk választott tantárgyból vizsgáznak majd.

Az előző években kombinált teszttel zárták a kisérettségit, ami öt tantárgyat ölelt fel. Idén azonban ez megváltozott és csak egy, a diákok által választott tantárgyból mérik fel tudásukat. Szerbiában a legtöbben, az érettségizők 38 százaléka a biológia mellett döntött, ezt követi a földrajz, majd a történelem. Kevesebben ugyan, de voltak, akik a kémiát vagy a fizikát választották. Az előzetes eredmények június 25-én 8 órától érhetők el a Moja srednja škola portálon. A kívánságlisták is kitölthetők ezen az oldalon keresztül, július 2-ig. Július 3-tól pedig már szakok szerint közzé teszik a diákok névsorát. A 2023/2024-es tanévben a szerbiai középiskolákban több 75.853 szabad hely várja a leendő elsősöket.

Folytatódnak a kisérettségik Szerbiában

Folytatódnak a kisérettségik a szerbiai nyolcadik osztályos diákok számára.

Tegnap anyanyelvből írták a kisérettségi tesztet a nyolcadikosok.
Tegnap június 21-e, szerda volt.
Ma matematikából írnak tesztet
a végzős általános iskolások.
Ma június 22-e, csütörtök van.
Holnap a diákok által választott tantárgyból írnak
zárótesztet a nyolcadikosok.
Holnap június 23-a, péntek lesz.
A korábbi években kombinált teszttel zárták
a kisérettségit a diákok.
A kombinált tesztben 5 tantárgyból voltak kérdések.
Idén ez megváltozott.
Idén csak 1 választott tantárgy kérdéseire kell válaszolniuk
a nyolcadikosoknak a kisérettségi utolsó napján.
Szerbiában a legtöbb diák a biológia tantárgyat választotta.
Ezután a földrajzot, majd a történelmet
választotta a legtöbb nyolcadikos.
Kevesebben, de voltak olyanok is,
akik a kémiát vagy a fizikát választották.
Az előzetes eredményeket június 25-én
reggel 8 órától lehet megtekinteni
a Moja srednja škola internetes oldalon.
Július 2-ig a kívánságlisták is kitölthetők ezen az internetes oldalon.
Július 3-tól már szakok szerint közzé teszik a diákok névsorát.
A 2023/2024-es tanévben a szerbiai középiskolákban
több mint 75.000 szabad hely várja
a jövendőbeli elsős középiskolásokat.


Kövesse élőben a Szent István-nap vajdasági központi ünnepségét!

Az eseményt a Pannon Televízió és a Szabadkai Magyar Rádió élőben közvetíti.

Ma tartják a vajdasági magyar közösség Szent István-napi központi ünnepségét a VMSZ szervezésében.
Palicson 15 órától kézműves kirakodóvásár várja az érdeklődőket.
17 órától a szabadkai Szent Teréz-székesegyházban ünnepi misét celebrál Kiss-Rigó László, Szeged-Csanádi megyéspüspök.
Este fél 8-kor a palicsi Vigadónál ökumenikus kenyérszentelés lesz, majd ünnepi beszédet mond Novák Katalin magyar családokért felelős tárca nélküli miniszter és Pásztor István, a Vajdasági Magyar Szövetség elnöke.
Az estet az Eridanus zenekar koncertje zárja.

Mobile: http://stream.unrealhosting.hu:4100/live.m3u8
Bármilyen lejátszási gond esetén ajánlott lejátszó az Smplayer (https://www.smplayer.info/)

Ma tartják Palicson a Szent István-napi ünnepséget

Ma tartják a Szent István-napi központi ünnepséget Palicson.

Ma augusztus 14-e, szombat van.
Az ünnepi beszédeket és műsorokat
a Pannon Televízió és
a Szabadkai Magyar Rádió élőben közvetíti.
A Szent István-napi ünnepséget a VMSZ szervezi Palicson.
A VMSZ 1 vajdasági politikai párt.
A VMSZ a Vajdasági Magyar Szövetség rövidítése.
Palicson délután 3 órától kézműves
kirakodóvásár várja az érdeklődőket.
Délután 5 órától a szabadkai Szent Teréz-templomban
ünnepi misét tart Kiss-Rigó László.
Kiss-Rigó László 1 magyarországi püspök.
Este 19:30-tól a palicsi Vigadónál kenyérszentelés lesz.
Ezután ünnepi beszédet mond Novák Katalin
és Pásztor István.
Novák Katalin 1 magyarországi politikus,
aki a magyar családokért felelős miniszter.
Pásztor István a Vajdasági Magyar Szövetség elnöke.
Az este az Eridanus zenekar koncertjével fejeződik.
A Szent István-napi ünnepséget Magyarországon
augusztus 20-án tartják minden évben.
Szent István az első magyar király volt.
Szent István nagyon fontos személy a magyar emberek számára.
Szent István a keresztény magyar állam megalapítója volt.


Ingyenes egészségügyi vizsgálatot tartanak ma Szabadkán

A megelőző vizsgálatokat vasárnap a Harcosok sorakozója lakótelep (Prozivka) rendelőjében 8-17 óráig tartják.

Elsősorban a szív- és érrendszeri betegségek kockázati tényezőit vizsgálják. A jelentkezőkön vérnyomás- és pulzusmérést, kardiológiai vizsgálatot, azaz EKG-t vizsgálatokat végeznek, valamint vércukorszintet is mérnek, és teljes vérképet is kimutatják.
Azok akik laboratóriumi vizsgálaton szeretnének részt venni, előtte ne reggelizzenek - hívja fel a figyelmet a Szabadkai Közkórház.

Ingyenes egészségügyi vizsgálat Szabadkán

Ma ingyenes egészségügyi vizsgálatot szerveznek Szabadkán.

Ma a Harcosok sorakozója lakótelep (Prozivka)
rendelőjében szervezik meg az egészségügyi vizsgálatot.
Ma reggel 8 órától délután 5 óráig tart az egészségügyi vizsgálat.
Ma május 19-e, vasárnap van.
Főleg a szív- és érrendszeri betegségek meglétét vizsgálják.
A jelentkezőkön vérnyomás- és pulzusmérést,
szív vizsgálatot, vércukorszintet mérnek,
és teljes vérképet is kimutatják.
Azok akik laboratóriumi vizsgálaton szeretnének részt venni,
előtte ne reggelizzenek.
A laboratóriumi vizsgálaton a vérmintát és a vizeletmintát
vizsgálják meg az orvosok.


Drágul a TV-előfizetés

Január elsejétől drágul a TV előfizetése. Az eddigi 255 dinár helyett 299 dinár illetéket kell majd fizetni mindenkinek.

Erre egy törvényváltoztatás ad lehetőséget. A jogszabály változása értelmében a közmédia csatornái, azaz a Szerbiai és a Vajdasági RTV pénzelése részben az előfizetésből, részben költségvetési forrásból valósul meg.
A tévé előfizetési díja továbbra is a villanyszámlához lesz csatolva.

Drágul a TV-előfizetés

2021.január 1-jétől drágul a TV előfizetése.

Eddig 255 dinár volt
a TV előfizetése.
Január 1-jétől
299 dinár lesz
a TV előfizetése.
Ezt a 299 dinárt
mindenkinek fizetnie kell,
akinek van televíziója.
A TV előfizetési díja
továbbra is
a villanyszámlához lesz
csatolva


Ingyenes tankönyvekkel segítik a roma gyerekek felzárkózását Szabadkán

A felzárkóztatás jegyében, és az iskolából való kimaradás megelőzése céljából ingyenes tankönyveket biztosított Szabadka Város Önkormányzata a roma nemzetiségű általános iskolás gyerekeknek.

Az egyszeri segélyben összesen hat általános iskola részesült, a szabadkai Matko Vuković, a Széchenyi István, a Đuro Salaj és a Jovan Jovanović Zmaj Általános Iskola, valamint a bajmoki és a csantavéri iskola diákjaihoz juttatják el a tankönyveket. Szabadka város minden évben megvalósítja a tankönyv-adományozó akcióját, amelyre idén 800 ezer dinárt fordítottak. Az ünnepélyes átadót a Matko Vuković Általános Iskolában tartották.
Ilija Đukanović, a Városi Tanács tagja, a Roma Felzárkóztatási Tanács elnöke: „A roma közösség 160 diákja kapja meg ezeket a tankönyveket, egyesekhez már a múlt hét folyamán megérkeztek. Ez minden évben rendszeres tevékenység a költségvetésen belül. Az akciót a Romacted program második szakaszával egyeztetik. Mi továbbra is segítjük a roma közösséget, és továbbra is segítjük a roma polgárok társadalmi aktivitás, az életkörülmények javítása, a foglalkoztatás, az oktatás, de a szociális és gyermekvédelem terén is.”

Ingyenes tankönyveket kaptak a roma gyerekek Szabadkán

Ingyenes tankönyveket kaptak a roma általános iskolás gyerekek Szabadkán.

Összesen 6 általános iskola kapott ingyen tankönyveket Szabadkán.
A szabadkai Matko Vuković, a Széchenyi István,
a Đuro Salaj és a Jovan Jovanović Zmaj Általános Iskola,
a bajmoki és a csantavéri iskola roma nemzetiségű diákjaihoz
juttatják el a tankönyveket.
Szabadka városa minden évben megszervezi
a tankönyv-adományozó akcióját.
Az ünnepélyes átadót
a Matko Vuković Általános Iskolában tartották tegnap.
Tegnap október 6-a, péntek volt.
Az ingyenes tankönyveket 160 roma nemzetiségű
általános iskolás diák kapja meg.
Az ingyen tankönyvek kiosztásának célja
a roma nemzetiségű diákok eredményes
tanulásának a támogatása.


Legyen munkaszüneti nap az ortodox karácsony másnapja!

Január 8-a munkaszüneti nap legyen Szerbiában, áll a szerb kormány munkaadókhoz intézett javaslatában.Tegyék szabadnappá a szerbiai munkáltatók alkalmazottaik számára az ortodox karácsony másnapját, azaz január nyolcadikát - erről fogadott el ma záradékot Szerbia kormánya, Aleksandar Vučić szerb államfő javaslatára. Azoknak az alkalmazottaknak pedig, akiknek január 8-án dolgozniuk kell, biztosítsák a munkaadók az ünnepnapon járó juttatásokat, áll a záradékban. Aleksandar Vučić még december 31-én beszélt arról, hogy január 8-a munkaszüneti nap lesz.

Munkaszüneti nap legyen január 8-a

A szerb kormány szerint legyen munkaszüneti nap január 8-a.

A szerb kormányban azok a politikusok dolgoznak,
akik döntéseikkel az országot irányítják.
A szerb kormány azt javasolja a munkaadóknak,
hogy január 8-a legyen munkaszüneti nap.
Január 7-én van az ortodox karácsony.
Január 8-a az ortodox karácsony másnapja.
A szerb kormány javaslata szerint
a munkaadók tegyék szabadnappá a munkásaik számára
az ortodox karácsony másnapját, vagyis január 8-át.
A munkaadóknak meg kell adniuk az ünnepnapon járó
nagyobb fizetést azoknak, akiknek mégis dolgozniuk kell január 8-án.
Aleksandar Vučić még december 31-én beszélt arról,
hogy január 8-a munkaszüneti nap lesz.
Aleksandar Vučić a szerb államfő.


A Magyarok Kenyere akcióban idén is megszervezi a búzaadományok begyűjtését a Vajdasági Agráregyesületek Szövetsége.

A termelők adományaikat a helyi gazdaszervezeteknél, illetve a helyi falugazdász irodáknál jelenthetik be július 26-ig. A személyes átvételre július 26-án 8 és 13 óra között lesz lehetőség Zentán a Mária utca 42. szám alatt.
A búzát a Borsos malomban cserélik majd lisztre, amelyet civil szervezeteknek, diákotthonoknak, sérült gyerekekkel foglalkozószervezeteknek, lurkóházaknak és nagycsaládos egyesületeknek ajánlják fel.
Törökbecsén is várják a búzaadományokat a Magyarok kenyere – 15 millió búzaszem jótékonysági akcióhoz
A programhoz a törökbecsei kisgazdák idén második alkalommal csatlakozhatnak. A gazdálkodókat a helyi Jókai Mór Magyar Művelődési Egyesület székházában keddenként 8 és 13 óra között fogadják, ahova a jótékonykodók július 5-én, 12-én és 19-én vihetik be búzaadományaikat. Fehér Kálmán falugazdász kiemelte, hogy a programhoz évről évre többen csatlakoznak, aminek köszönhetően Vajdaságban tavaly mintegy 25 tonna búzát sikerült begyűjteniük, amelyhez a törökbecsei kisgazdák 150 kilogramm kenyérgabonával és tönkölybúzával járultak hozzá.

Idén is gyűjtik a búzaadományokat Vajdaságban a Magyarok kenyeréhez.

A Magyarok kenyere 1 jótékonysági akció.
A búzaadományok begyűjtését
a Vajdasági Agráregyesületek Szövetsége
szervezi meg idén is.
A termelők adományaikat a helyi
gazdaszervezeteknél vagy a helyi
falugazdász irodáknál jelenthetik be július 26-ig.
Személyes átvétel július 26-án
délelőtt 8 órától délután 1 óráig lehet majd
Zentán, a Mária utca 42-es címen.
A búzát a Borsos malomban cserélik majd lisztre.
A lisztet diákotthonoknak, sérült gyerekekkel
foglalkozó szervezeteknek, lurkóházaknak
és nagycsaládos egyesületeknek adományozzák.
Törökbecsén is várják a búzaadományokat
a Magyarok kenyere jótékonysági akcióhoz.
A gazdálkodókat a törökbecsei
Jókai Mór Magyar Művelődési Egyesület
épületébe várják keddenként
reggel 8 óra és délután 1 óra között.
Az egyesület épületébe a búzaadományokat
július 5-én, 12-én és 19-én vihetik el a gazdák.


Összegyűlt a pénz Páger Anita műtétjére

A további rehabilitációhoz szükséges összeg azonban még hiányzik.

Összegyűlt a pénz Páger Anita műtétjére, tette közzé Facebook bejegyzésében a vajdasági lány. Kiemelte: végtelenül hálás mindenkinek. A gyűjtés azonban nem áll meg, mert a további rehabilitációhoz szükséges összeg még hiányzik és a műtét csak akkor lehet eredményes, ha utána folytatja a rehabilitációt.
Ezúttal szeretném megköszönni az eddigi támogatást, és számítok Rátok a jövőben is - írta Anita a Facebookon.
Páger Anita szegedi balesete után lett mozgássérült. Egy thaiföldi klinikán elvégzendő műtétnek köszönve pedig újra önálló életet élhet.
Az összegnek még a 24 százaléka hiányzik.

Összegyűlt a pénz Páger Anita műtétjére

Összegyűlt a pénz a vajdasági Páger Anita műtétjére.

Ezt Anita írta ki Facebook oldalára.
Anita nagyon hálás mindenkinek
és köszöni a sok segítséget, amit az emberektől kapott.
Anita számít a jó akaratú emberek további támogatására.
A további kezelésekhez szükséges pénzösszeg
azonban még hiányzik.
Ez azt jelenti, hogy a gyűjtés Anita számára nem áll meg.
Anita műtétje csak akkor lesz eredményes,
ha utána folytatja az orvosi kezeléseket.
Páger Anita szegedi balesete után lett mozgássérült.
Anita műtétje 1 thaiföldi kórházban lesz.
A műtétnek köszönhetően Anita újra lábra állhatna.
Thaiföld 1 ország Ázsiában.
A kezelésekre szükséges összegnek
még a 24 százaléka hiányzik.


Bármelyik védőoltás felvehető harmadik dózisként

A Szerbiában elérhető négy fajta védőoltás bármelyike alkalmas harmadik dózisnak az Immunizációs Testület ajánlása szerint.

Mirsad Đerlek, az Egészségügyi Minisztérium államtitkára azt mondta, a harmadik oltást legkevesebb fél évvel a második után lehet felvenni. A kormány közlése szerint minden vakcinát elérhetővé tesznek harmadikként, az emberek pedig maguk dönthetik el, hogy melyik fajtát kérik. Korábban arról szóltak a hírek, hogy csak az mRNS típusú oltások ajánlottak. Szerbiában egyébként a négy elérhető vakcina a Pfizer-BioNTech, a Szputyik, a Sinopharm és az Astra Zeneca. Ezek közül csak a Pfizer működik mRNS technológiával. A másik ilyen védőoltás, a Moderna várhatóan október végétől lesz elérhető Szerbiában.

Bármelyik védőoltás felvehető harmadik adagként

A Szerbiában elérhető 4 fajta védőoltás bármelyike jó a harmadik védőoltás felvételekor.

Szerbiában a 4 elérhető vakcina
a Pfizer-BioNTech, a Szputnyik V,
a Sinopharm és az Astra Zeneca nevű védőoltások.
Mirsad Đerlek szerint a harmadik oltást
legkésőbb fél évvel a második oltás után lehet felvenni.
Fél év 6 hónapot jelent.
Mirsad Đerlek a szerb Egészségügyi Minisztérium államtitkára.
Az emberek dönthetik majd el,
hogy melyik fajta védőoltást kérik harmadik alkalommal.
Korábban arról szóltak a hírek, hogy nem lehet
bármelyik védőoltást felvenni harmadik adagként.
Korábban arról szóltak a hírek, hogy csak
a Pfizer és a Moderna nevű védőoltás lesz jó
a harmadik védőoltás felvételekor.
A Moderna vakcina még nem elérhető Szerbiában.
Várhatóan október végétől lesz elérhető
a Moderna is az országban.


Este 9-től Ákos koncert Tóthfaluban

A nemzeti összetartozás napja alkalmából először lép fel Vajdaságban, Tóthfaluban, Magyarország egyik legismertebb énekese, Ákos. A Kossuth-díjas énekes fergeteges koncertjét nagyon sokan várják.

A szervező Munkás Szent József Plébánia már az utolsó simításokat végzi, lassan, de biztosan kirajzolódnak a helyszínek, a be- és a kilépési kapuk.
Folyamatos az előkészület, hisz a kis falu egy igazán nagy eseménynek ad otthont. Felszedett drótkerítés, betömött árkok és kordonokkal elzárt terület, mind a szórakozni vágyók biztonságát szolgálja. Sátrak, kihelyezett vízcsapok és előre kijelölt területek, hogy mindenki kényelmesen elférjen, és helyet tudjon biztosítani portékájának.
A szervezők mindenkit nagy szeretettel várnak, mindamellett pedig arra kérik a kilátogatókat, hogy folyamatosan érkezzenek a helyszínre, hogy zökkenőmentesen folyjon a beléptetés, a házirend szabályzatát pedig tartsák be. Belépéskor mindenki igényelje a karszalagot, és érezze jól magát Ákos első, több mint kétórás vajdasági koncertjén.

Tóthfaluban lép fel Ákos

Ma Tóthfaluban lép fel Magyarország egyik legismertebb énekese, Ákos.

Ma június 4-e, szombat van.
Tótfalu 1 kis falu Vajdaságban.
Ma van a Nemzeti Összetartozás Napja.
A Nemzeti Összetartozás Napja alkalmából
ma először lép fel Vajdaságban Ákos.
Már nagyon sokan várják a mai Ákos koncertet.
A szervezők nagyon sok embert várnak
a ma esti ingyenes Ákos koncertre.
Ma este 9 órakor a tóthfalusi Labdarúgó Akadémia
pályáján lesz megtartva a koncert.
A szervező Munkás Szent József Plébánia.
A szervezők már az utolsó munkálatokat
fejezik az esti nagykoncertre.
A szervezők mindenkit nagy szeretettel várnak
a ma esti koncertre.
A szervezők arra kérik a kilátogatókat,
hogy folyamatosan érkezzenek a helyszínre,
hogy ne legyen óriási sor a beléptetésnél.
A szervezők arra kérik a kilátogatókat,
hogy belépéskor mindenki kérjen karszalagot.
A szervezők arra kérik a kilátogatókat,
hogy tartsák be a házirend szabályzatát,
és érezze mindenki jól magát.


Kétszáz segélycsomagot osztottak ki Törökbecse községben

A Vöröskereszt idén másodszor segíti a szegény sorsúakat.

Legutóbb februárban kézbesítettek segélycsomagot a nehéz szociális helyzetben élőknek. A jelenlegi akció keretében az élelmiszert és tisztálkodási eszközt tartalmazó csomagot mindazoknak osztották ki, akik kevés nyugdíjból, szociális segélyből élnek, vagy pedig munkanélküliek.
A jogosultságra vonatkozó névsort a szociális központtal, a nyugdíjasok egyesületeivel, a Rokkantnyugdíjasok Szervezetével, valamint a helyi közösségekkel közösen állították össze.
Az adomány a többi között cukrot, száraztésztát, olajat, rizst, babot, sót, lisztet, különféle konzerveket, sampont, mosogatószert tartalmaz, amit a tartományi tartalékból a Vajdasági Vöröskereszt biztosított. A 200 segélycsomagból 80-at Törökbecsén, 50-et Beodra-Karlován, 40-et Kumánon és 30-at Bocsáron kézbesítettek.

Segélycsomagokat osztottak ki Törökbecse községben

Tegnap 200 segélycsomagot osztottak ki Törökbecse községben.

Tegnap július 11-e, hétfő volt.
A Vöröskereszt munkatársai
osztották ki a segélycsomagokat
a szegény sorsú embereknek
Törökbecse községben.
A Vöröskereszt idén másodszor segíti
a szegény sorsú embereket.
Idén 2022 van.
Idén februárban kaptak segélycsomagot
a szegény sorsú emberek Törökbecse községben.
Tegnap azok az emberek kaptak
segélycsomagot, akik kevés nyugdíjból,
kevés szociális segélyből élnek,
vagy akik munkanélküliek.
A tegnapi segélycsomagokban élelmiszerek
és tisztálkodási szerek voltak.
Ilyen élelmiszer például a cukor, a száraz tészta,
az olaj, a rizs, bab, só, liszt
és különböző konzervek.
Tisztálkodási szer például a sampon,
fogkrém, fogkefe vagy a mosogatószer.
A 200 segélycsomagból 80-at Törökbecsén,
50-et Beodra-Karlován, 40-et Kumánon
és 30-at Bocsáron osztottak ki.


Megtanulják megvédeni magukat a nők Magyarkanizsán

Önvédelmi tanfolyamot indított a magyarkanizsai Gozo Shioda Küzdősportklub kizárólag nőknek.

A három hónapos képzés alatt a résztvevők az alapokkal és a legegyszerűbb technikákkal ismerkednek meg. A képzés célja, hogy a nők meg tudják védeni magukat, ha egy nem kívánatos, számukra kellemetlen szituációba kerülnek.
Családias és igen jó hangulatba telik az edzés Magyarkanizsán, a Sport- és szabadidőközpont, vagy ahogy a helyiek ismerik a Partizán épületében. A nők, asszonyok, anyukák már hetek óta tanulják az önvédelem alapjait. A képzés nem szab határt sem testalkatilag, sem kor tekintetében. Mindenki számára elérhető, és ami a legfontosabb, élvezhető.
Eredetileg Zentára tervezték a tanfolyamot, viszont a jelentkezők nagy száma miatt Magyarkanizsára helyezték át. A három hónapos tanfolyam alatt a hölgyek az alapokkal ismerkednek meg. Kukli Emőke, a csapat edzője szerint ez a sport mindenki számára elsajátítható, hiszen az edzések az alapoktól épülnek fel.
A három hónapos tanfolyam végén a nők vizsgát tesznek, melyen az alapok mellett fejenként 5-5 technikát kell bemutatniuk. Ha jól teljesítenek, oklevelet kapnak, és várhatóan részt vesznek majd a közép, később pedig a haladó képzésen is. Ami azonban a legfontosabb, tudást és önbizalmat szereznek ahhoz, hogy megvédjék magukat egy esetleges támadás esetén.

Önvédelmi tanfolyam indult Magyarkanizsán nők számára.

A magyarkanizsai Gozo Shioda Küzdősportklub indította
az önvédelmi tanfolyamot a nők számára.
A képzés 3 hónapig fog tartani.
A résztvevők az alapokkal és a legegyszerűbb
technikákkal ismerkednek meg.
A képzés célja, hogy a nők meg tudják védeni magukat,
ha egy nem kívánt,
a nők számára kellemetlen helyzetbe kerülnek.
Családias és igen jó hangulatba telik az edzés Magyarkanizsán.
A magyarkanizsai Partizán épületében tartják meg az edzéseket.
A nők, asszonyok, anyukák már több hete
tanulják az önvédelem alapjait.
Az edzéseket Kukli Emőke tartja.
Az edző szerint a képzés mindenki számára elérhető,
és mindenki számára élvezhető.
A 3 hónapos tanfolyam végén a nők vizsgát tesznek.
Ha jól teljesítenek a résztvevők, oklevelet kapnak.
Ami a legfontosabb, tudást és önbizalmat szereznek a nők ahhoz,
hogy megvédjék magukat egy támadás esetén.


Tizenegy dinárral drágul a dízel

A szerbiai töltőállomásokon mától 198 dinárt kell fizetni az eurodízel literéért. A benzin nem drágul.

11 dinárral drágul az eurodízel literje a szerbiai töltőállomásokon. Mától 198 dinárt kell fizetni érte. Ugyanakkor a 95-ös benzin ára nem változik, továbbra is 176 dinárba kerül majd literje. Az árak egy héten keresztül lesznek érvényesek, jövő pénteken újabb árkorrekció várható a szerbiai kutakon.

Tizenegy dinárral drágult a dízel

Tegnaptól 11 dinárral drágult meg az eurodízel literenkénti ára.

Tegnap március 25-e, péntek volt.
Ez azt jelenti, hogy most már
a szerbiai töltőállomásokon
198 dinárt kell fizetni az eurodízel literéért.
A töltőállomás ugyanazt jelenti,
mint a benzinkút.
A benzin nem drágult Szerbiában.
A 95-ös benzin literenkénti ára
továbbra is 176 dinárba kerül.
Az árak 1 hétig lesznek érvényesek.
Jövő pénteken újabb árváltozások
várhatóak a szerbiai benzinkutakon.
Jövő péntek április 1-je lesz.


30 százalékkal emelik a postai dolgozók bérét

A munkabeszüntetés főként Újvidéken és Belgrádban volt jellemző.

Átlagosan 30 százalékkal emelkedik a szerbiai postai dolgozók bére, befejezik a sztrájkot - közölte Zoran Đorđević, a Szerbiai Posta Közvállalat megbízott igazgatója. A tiltakozó dolgozók minden követelését elfogadták - fogalmazott az igazgató, aki arra számít, hogy péntekre normalizálódik a helyzet a Szerbiai Posta munkájában. Mint ismeretes, október 24-én kezdtek sztrájkba a postások.

Emelik a postai dolgozók fizetését

A postai dolgozók fizetését 30 százalékkel megemelik Szerbiában.

A postai dolgozók október óta sztrájkoltak,
vagyis nem dolgoztak.
A postai dolgozók elégedetlenek voltak a fizetésükkel.
Főleg Újvidéken és Belgrádban sztrájkoltak a postai dolgozók.
A tiltakozó dolgozók minden követelését elfogadták.
Ez miatt pénteken már a megszokott munkarendben
dolgozik majd a Szerbiai Posta.
Péntek november 10-e lesz.
A postai dolgozók már október 24 óta sztrájkoltak
az ország több területén is.


A diák poliklinikák számára 2000 dózist biztosított az állam, amelyek díjmentesen felvehetők. Az oltás eddig a 19 éven aluliak számára volt ingyenes.

A szakemberek hangsúlyozzák, nagyon fontos a megelőzés a fertőzőbetegségek esetén, különösen a fiatalok körében, ugyanis ők szabadabb életet élnek. Az oltást 3 dózisban kell felvenni. Ahhoz, hogy az egyetemisták fel tudják venni az oltást, érvényes betegbiztosítással kell rendelkezniük, továbbá a magánegyetemeken tanulók is jogosultak az oltásra. A humán papillomavírus a nőknél méhnyakrákot, a férfiaknál péniszdaganatot okozhat, de bőrrákot, garat-, nyelőcső- és nyelvrákot is előidézhet.

Megkezdődött az egyetemisták oltása a HPV elleni vakcinával

Megkezdődött az egyetemisták ingyenes oltása a HPV elleni vakcinával.

A HPV vírus fertőzés a leggyakoribb vírusos eredetű,
főleg szexuális úton terjedő betegség.
A diák rendelők számára 2 ezer adag oltást biztosított az állam.
A HPV elleni oltást ingyen felvehetik az egyetemisták.
Az oltás eddig a 19 éven aluliak számára volt ingyenes.
A szakorvosok elmondták, nagyon fontos a megelőzés
a fertőzőbetegségek esetén.
Főleg a fiatalok körében fontos a megelőzés
a fertőzőbetegségek esetén, mert ők szabadabb életet élnek.
Az oltást 3 adagban kell felvenni.
Ahhoz, hogy az egyetemisták fel tudják venni az oltást,
érvényes betegbiztosításuk kell, hogy legyen.
A magánegyetemeken tanulók is megkaphatják az oltást.
A HPV vírus a nőknél méhnyakrákot,
a férfiaknál péniszdaganatot okozhat, de bőrrákot, garatrákot,
nyelőcsőrákot és nyelvrákot is okozhat.
Ezek nagyon veszélyes betegségek,
amelyek a HPV elleni oltással megelőzhetőek.


Szeptemberben szerb nyelvű képzésre iratkozhatnak az elsősök, az elsősorban orvosi egyetemi tanulmányokra felkészítő új szakirányra.
A nagy múltú intézményben a tavalyi évtől magyarul is tanulhatnak a népszerű számítástechnikai és informatikai tehetséggondozó szakirányon, de népszerűek a hagyományos természettudományi és társadalmi-nyelvi szakok is.

Új szakok nyílnak a szabadkai gimnáziumban

Új szakok nyílnak a szabadkai Svetozar Marković Gimnáziumban.

Biológiai és kémiai tehetséggondozó szak nyílik
a szabadkai Svetozar Marković Gimnáziumban.
Szeptembertől nyílik a 2 új szak a gimnáziumban.
A 2 új szak szerb nyelven lesz elérhető szeptemberben
az elsős gimnazisták számára.
Az új szakok főleg az orvosi egyetemi tanulmányokra készítik fel
a gimnazista diákokat.
A gimnáziumban a tavalyi évtől magyarul is tanulhatnak
a számítástechnikai és informatikai tehetséggondozó szakirányon.
Tavaly 2023 volt.
A gimnáziumban továbbra is népszerű
a természettudományi és társadalmi-nyelvi szakok
a diákok körében.


Évente átlagosan 1300 gyermek tűnik el Szerbiában. Annak érdekében, hogy minél hatékonyabb legyen a keresésük és minél rövidebb időn belül hazakerüljenek, fontos, hogy Szerbiában is bevezessék az Amber Alert rendszert - mondta Igor Jurić. A Tijana Jurić Alapítvány alapítója kiemelte, 2022-ben 1523 gyermek tűnt el, közülük 1518-an épségben kerültek elő.
Az Amber Alert, vagyis a Borostyán Riasztás nevű rendszer bevezetésével még hatékonyabb lenne a felkutatásuk, hiszen az Amerikai Egyesült Államokban például 254 eltűnt gyerekből 252 haza került - hangsúlyozta Jurić.
Az Amber Alert a leghatékonyabb módszere annak, hogy az eltűnt gyermeket a lehető legrövidebb időn belül megtalálják. Tulajdonképpen az egész ország bekapcsolódik az adott gyermek keresésébe. Jurić kiemelte, abban bízik, hogy az év végéig Szerbiában is bevezetik.

Évente körülbelül 1300 gyermek tűnik el Szerbiában.

Az Amber Alert a legjobb módszere annak,
hogy az eltűnt gyermekeket
a legrövidebb időn belül megtalálják.
Igor Jurić elmondta, nagyon fontos,
hogy Szerbiában is bevezessék
az Amber Alert rendszert.
A rendszert azért kell bevezetni az országba,
hogy minél eredményesebb legyen
az eltűnt gyerekek keresése
és minél rövidebb időn belül hazakerüljenek.
Igor Jurić a Tijana Jurić nevű alapítvány alapítója.
Igor Jurić elmondta, a tavalyi évben
1523 gyermek tűnt el az országban,
és közülük 1518-an épségben kerültek elő.
Tavaly 2022 volt.
Az Amber Alert magyarul azt jelenti,
hogy Borostyán Riasztás.
Igor Jurić azt is elmondta, hogy a rendszer segítségével
az egész ország bekapcsolódik
az eltűnt gyermek keresésébe.
Igor Jurić azt reméli, hogy az év végéig
Szerbiában is bevezetik az Amber Alert nevű rendszert.
Idén 2023 van.


Mától drágul az áram

Mától lép életbe a 6,5 százalékos áramdrágulás a háztartások számára Szerbiában.

A korábbi bejelentések értelmében szeptember elsejétől az áram kilowatt-óránkénti átlagára 6,5 százalékkal emelkedik, így 8,144 dinár lesz. Az első számlák a megemelt árakkal októberben érkeznek majd.

Mától drágul az áram

Mától drágul az áram a háztartások számára Szerbiában.

Ma szeptember 1-je, csütörtök van.
Mától 6,5 százalékos áramdrágulás kezdődik
a szerbiai háztartások számára.
Ez azt jelenti, hogy mától az áram
kilowatt-óránkénti átlagára 8,144 dinár lesz.
Az első számlák a megemelt árakkal
októberben érkeznek majd
a szerbiai háztartások számára.


Érkeznek a magyarországi babacsomagok

A csomagok babaápolási-babagondozási terméket tartalmaznak.

Útra keltek a magyar Nemzetpolitikai Államtitkárság babacsomagjai a határon túli területekre. Az első állomás Vajdaság. Összesen 1 400 csomag jön hozzánk, ezek egyenként 8 darab babaápolási-babagondozási terméket tartalmaznak. A csomagot azokhoz a családokhoz juttatják el, amelyekbe újszülött érkezett 2019-ben vagy 2020-ban, és a szülők igényelték az anyasági támogatást. A program 2018 óta a határon túli magyarság számára is elérhető.

Érkeznek a magyarországi babacsomagok

Érkeznek a magyarországi babacsomagok a vajdasági családoknak is.

A babacsomagokat
a magyar Nemzetpolitikai
Államtitkárság küldi
a határon túli területekre.
Ilyen magyar határon túli
terület például
Vajdaság is.
Azok a családok kapják
a babacsomagot,
ahol 2019-ben vagy
2020-ban született
kisbaba, és
igényelték
az anyasági támogatást.
2019 tavaly volt.
2020 idén van.
A babacsomagokban
babaápolási és
babagondozási termékek
vannak.
Összesen 1400 babacsomag
érkezik Vajdaságba.
A támogatást 2018 óta
lehet igényelni
a határon túli
magyarság számára is.


Ünnepi nyitvatartás Szerbiában

Az ortodox karácsony miatt vasárnap és még hétfőn is módosulhat a közintézmények, boltok és egyéb intézmények nyitvatartása.

Mivel a  vsárnap munkaszüneti nap, a hétfő pedig a szerb kormány legújabb ajánlása alapján javasolt munkaszüneti nap, így a közszolgáltatások rendje is változhat. Módosul az autóbuszok menetrendje is, de a parkolás megfizettetése, továbbá az egészségügyi intézmények és gyógyszertárak munkaideje is. Aki hétfőn intézné ügyeit, mindenképpen nézzen utána, hogy az adott közintézmény milyen rendben fogadja az ügyfeleket. Érdemes mindenképpen tájékozódni.

Ünnepi nyitvatartás lesz a következő napokban

Az ortodox karácsony miatt ünnepi nyitvatartások lesznek ma és holnap is.

Ma van az ortodox karácsony.
Ma január 7-e, vasárnap van.
Ma és még holnap is változhat a közintézmények,
boltok és más intézmények nyitvatartása.
Holnap január 8-a, ortodox másnapja, hétfő lesz.
A mai nap munkaszüneti nap Szerbiában.
A holnapi nap a szerb kormány ajánlása szerint
javasolt munkaszüneti nap.
Ez azt jelenti, hogy a munkaadók dönthetnek arról,
hogy holnap kell-e dolgozniuk a munkásoknak vagy nem.
Változik az autóbuszok menetrendje is ma és holnap.
A parkolás megfizettetése,
az egészségügyi intézmények
és gyógyszertárak munkaideje is változik a mai és a holnap nap is.
Aki hétfőn intézné ügyeit, mindenképpen nézzen utána,
hogy az adott közintézmény milyen munkaidőben fogadja a lakosokat.
Közintézmény például a bank, a posta, az orvosi rendelő.
Érdemes mindenképpen tájékozódni.


A legteljesebb táplálék, mégis egyre kevésbé népszerű

A szerbiai babák mindössze 19 százaléka részesül anyatejes táplálásban - derül ki a legfrissebb adatokból, amelyet a Szoptatás hete apropójából tettek közzé.

Az anyák 3-5 százaléka egyáltalán nem tudja szoptatni gyermekét, valamilyen egészségügyi probléma miatt.
Dr. Ljiljana Stanković kiemelte, egyre kevésbé népszerű az anyatejes táplálás, és ez a trend világszinten is megfigyelhető. A neonatológus szerint, ha a szülők tájékozottabbak lennének az anyatejes táplálás előnyeivel kapcsolatban, akkor javulhatna a helyzet.
Az anyatej a legteljesebb táplálék a kisbaba számára, minden szükséges tápanyagot megfelelő arányban tartalmaz, és legalább hat hónapos korig kielégíti a csecsemő táplálékszükségletét. Mennyisége a gyermek igényei szerint változik a nap folyamán, valamint könnyen emészthető. Antitesteket tartalmaz, amelyek erősítik a baba immunrendszerét.

Egyre kevésbé népszerű az anyatejes táplálás

Szerbiában is egyre kevésbé népszerű az anyatejes táplálás.

Ez megfigyelhető az egész világban.
Egyre kevesebb szerbiai baba kap anyatejes táplálást.
Ezen a héten van a Szoptatás hete.
Egyre több az az édesanya, aki egyáltalán
nem tudja szoptatni gyermekét, valamilyen
egészségügyi probléma miatt.
A szakemberek szerint a szülőket
többször kellene tájékoztatni arról,
hogy mennyire fontos az anyatejes táplálás.
Az anyatej a legjobb táplálék a kisbaba számára.
Az anyatej minden szükséges tápanyagot tartalmaz.
Az anyatej legalább 6 hónapos korig
teljesen elég a csecsemő számára.
Az anyatej könnyen emészthető.
Az anyatej olyan anyagokat tartalmaz,
amelyek erősítik a baba immunrendszerét.
Az anyatejes táplálás nagyon fontos a babák számára.


Befagyasztották az üzemanyagárakat Szerbiában

A rendelet értelmében az eurodízel literenkénti ára 179 dinár lesz, a 95-ös ólommentes benzin árát pedig 171 dinárban határozzák meg.
A töltőállomásokon jelenleg ennél magasabb áron lehet tankolni, így némi árcsökkenés várja az embereket.
A kormány emellett arról is döntött, hogy a 16 és 29 év közötti szerbiai állampolgárok júniusban további 100 euró értékű támogatásra számíthatnak.

A szerb kormány döntött az üzemanyagárak befagyasztásáról.

A szerb kormányban azok a politikusok vannak,
akik döntéseikkel irányítják az országot.
A döntés szerint az eurodízel literenkénti ára
179 dinár lesz.
A döntés szerint a 95-ös ólommentes benzin
literenkénti ára 171 dinár lesz.
Az üzemanyagárak befagyasztása azt jelenti,
hogy a megadott áraknál nem lehet
tovább drágítani az üzemanyagot Szerbiában.
A benzinkutakon jelenleg ennél még magasabb
áron lehet tankolni.
A benzinárak befagyasztása miatt
árcsökkenés várja majd az embereket
a töltőállomásokon.
A töltőállomás ugyanaz, mint a benzinkút.
A szerb kormány arról is döntött,
hogy a 16 év és 29 év közötti szerbiai
állampolgárok júniusban további
100 eurós támogatást kapnak.


Ezt az oltást ugyanazokon az oltópontokon lehet majd felvenni, ahol a koronavírus elleni vakcinát is.

Október 15-én indul az influenza elleni oltakozás Szerbiában. A vakcinára az e-Uprava portálon keresztül lehet jelentkezni - emelte ki Mihailo Jovanović.
Az elektronikus ügyintézést felügyelő iroda igazgatója elmondta, eddig mintegy 3500 szerbiai állampolgár jelezte, hogy felvenné az influenza elleni oltást.
A Batut Közegészségügyi Intézet illetékesei emlékeztettek, hogy azt a vakcinát különösen a 60 évnél idősebbeknek, illetve a krónikus betegségben szenvedőknek ajánlják. Ezt az oltást ugyanazokon az oltópontokon lehet majd felvenni, ahol a koronavírus elleni vakcinát is - emelték ki.

Az influenza 1 megfázásos betegség.
Az influenza elleni oltást ugyanazokon
a helyeken lehet majd felvenni,
ahol a koronavírus elleni vakcinát is.
Az influenza elleni oltásra az e-Uprava nevű
internetes oldalon lehet jelentkezni.
Eddig több mint 3 ezer szerbiai állampolgár
jelentkezett az influenza elleni oltás felvételére.
Az orvosok az influenza elleni oltást
főleg a 60 évnél idősebb embereknek
és a krónikus betegségben szenvedőknek ajánlják.
Krónikus betegség például a szívbetegség
vagy a vérnyomás probléma.


Ma van az ortodox újév “szilvesztere”

Az ortodox újévre is gazdag és sokszínű programmal készül Újvidék.

Számos fellépő közül válogathat ma a közönség több mint 10 helyszínen. A kicsikről sem feledkeztek meg a szervezők, a Bukovac kultúrállomáson gyerekoperát adnak elő. Ezután a fellépések 19 órától kezdődnek, többek között Danica Crnogorčević lép fel a Szerb Nemzeti Színház nagyszínpadán. 20 órai kezdettel a Shihan Vang és Ke Ma hegedűművész duót hallhatjuk az Újvidéki Színházban. De emellett a zsinagógában, az Egység kultúrállomáson és még számos más helyen is koncertet adnak 21 és 22 órás kezdéssel. 23 órakor a Szerb Nemzeti Színház nagyszínpadán Konstrakta zenél, aki tavaly a Eurovízión képviselte Szerbiát. Pontban éjfélkor pedig a református templomban Lajkó Félix, Liszt Ferenc díjas hegedűművész lép fel. Sok szórakozóhely és pub is szervezz szilveszteri bulit, ahol tamburazenekarok, lemezlovasok és énekesek szórakoztatják a vendégeket.

Ma van az ortodox szilveszter

Ma van az ortodox hívők számára szilveszter.

Ma január 13-a, péntek van.
Sok és érdekes program várja ma
Újvidéken a szilveszterezőket.
Több mint 10 helyszínen szerveznek
programokat és koncerteket Újvidéken.
A gyerekek számára a Bukovac kultúrállomáson
gyerekoperát adnak elő.
A különböző fellépések este 7 órától kezdődnek.
Ilyen fellépés lesz például
Danica Crnogorčević koncertje
a Szerb Nemzeti Színház nagyszínpadán.
Este 8 órai kezdettel Shihan Vang
és Ke Ma hegedűművész párosát
hallhatja a közönség az Újvidéki Színházban.
Pontosan éjfélkor a református templomban
Lajkó Félix, Liszt Ferenc-díjas hegedűművész lép fel.
A koncertek mellett sok szórakozóhely
és kávézó szervez szilveszteri bulikat
Újvidék városában.


Szerbiában az első baba kisfiú, míg Szabadkán kislány a 2023-as év első újszülöttje.

Csupán 14 másodperccel éjfél után született meg Szerbiában az első kisbaba. A 3110 grammos kisfiú a belgrádi Dragiša Mišović Klinikai-kórházi Központban jött a világra. (Tanjug)
Szabadkán, a közkórházban 1 óra 50 perckor született az első kisbaba. A Kolibri Nagycsaládosok Egyesületének értesülései szerint a kislány 2900 grammal és 50 centivel jött a világra. Édesanyja K. Martina.

Belgrádban született az év első kisbabája

Belgrádban született az év első babája Szerbiában.

A 2023-as év első újszülöttje 1 kisfiú.
A kisfiú 14 másodperccel éjfél után született meg.
A kisfiú a belgrádi Dragiša Mišović Klinikai-kórházi
Központban jött a világra.
Szabadkán az év első újszülöttje
1 kislány, aki a közkórházban hajnali
1 óra 50 perckor született.
Az év első babái jól vannak és egészségesek.


Nehéz napok várnak az allergiásokra

Legerősebb időszakába érkezett a pollenszezon, egyszerre több mint húszféle allergén virágpora található meg a levegőben, többségük tüneteket okozó koncentrációban.

A kedvező időjárási viszonyok miatt kezdődött idén korábban az allergiaszezon. Az allergiás reakciót a fák, füvek és egyéb virágos növények finomabb, szabad szemmel nem látható virágporszemcséi okozzák. A fák virágpollenjére allergiás személyek most a legérzékenyebbek, hiszen a levegőben jelenleg a tölgy, a nyírfa, a ciprus, a kőris és a fűz pollenkoncentrációja a legmagasabb.

Nehéz napok várnak az allergiásokra

Legerősebb időszakába ért a pollenszezon.

A pollen virágport jelent.
A pollenszezon azt jelenti, hogy nagyon sok
pollen van a levegőben, ami rossz hatással van
az allergiás emberekre.
A következő napokban egyszerre több mint 20 féle
allergén virágpora található meg a levegőben.
Az allergiás személy az allergiaszezon idején
tüsszög, folyik az orra, könnyezik, kapar a torka.
A meleg időjárás miatt kezdődött idén korábban az allergiaszezon.
A fák virágpollenjére allergiás személyek most a legérzékenyebbek.
A levegőben jelenleg a tölgy, a nyírfa, a ciprus,
a kőris és a fűz pollenje a legmagasabb.


Életet menthet a gyerekülés

Életet menthet a gyerekülés az autóban közlekedési baleset esetén. Nem mindegy azonban, hogy van beszerelve, a gyerek korának, magasságának és súlyának megfelelően.

Számos önkormányzat oszt ki ingyenes üléseket, és szervez mellé előadásokat is a helyes használatról.
A gyerekülés fő szerepe az autóban, hogy megóvja, azt, ami a legértékesebb – a gyermek életét és épségét. A közlekedési balesetek nem csak tőlünk függnek. Lehetünk a legjobb sofőr a világon, ha valaki más belénk szalad, a biztonsági felszerelés jelentősen növelheti a túlélés esélyeit. Ezért fontos lekötni magunkat, és megfelelő ülésbe helyezni a gyerekeket.
Mivel a biztonsági övek csak legalább másfél méter magas személyek védelmére alkalmasak, a gyerekeknek külön ülés jelent megoldást. Mivel a legkisebbek esetében nagy eltérés van magasságban és súlyban, a gyerekülések számos fajtája közül lehet válogatni.
Az elmúlt években az önkormányzatok támogatják a gyerekülések beszerzését, ingyen is hozzá lehet jutni pályázatokon. Újvidéken május 15-én lehetett jelentkezni 200 ülésre, júniusban pedig további 100-at osztanak ki. Az első körben 2021. január elseje és szeptember elseje között született gyerekek szülei jelentkezhettek. A hónap végén, átvétel előtt egy képzésen is át kell esniük a Városi Képviselőházban.
Ha az autóban nincs gyerekülés, 5000 dinár a büntetés helyszínen. Ha a sofőr az ölében viszi a gyereket, a bírság 20-tól 40 ezer dinár, vagy visszaesés esetén 30 nap elzárás. Ha 12 éven aluli gyereket nem megfelelő helyen szállítanak, a büntetés lehet 15 napos elzárás, vagy 100-tól 200 ezer dinárig terjedő pénzbírság.

Életet menthet a gyerekülés

Nem mindegy, hogyan van beszerelve
a gyerekülés az autóban.
A gyerekülést a gyerek korának,
magasságának és súlyának megfelelően
kell beszerelni az autóba.
Több önkormányzat oszt ki
ingyenes gyereküléseket, és szervez
előadásokat a helyes használatról.
Önkormányzat minden községben van.
Újvidéken például május 15-én lehetett
jelentkezni 200 gyerekülésre.
Júniusban további 100 gyerekülést
osztanak ki Újvidéken a szülőknek.
Újvidék 1 nagyváros Vajdaságban.
A gyerekülés fő feladata az autóban,
hogy megvédje a gyermek életét és épségét.
Közlekedési baleset bárkivel előfordulhat.
A biztonsági öv bekapcsolása
a felnőtt életét, a gyerekülés helyes használata
pedig a gyermek életét mentheti meg
közlekedési baleset esetén.
A rendőrség megbünteti azokat
a sofőröket, akik gyerekülés nélkül
szállítják a gyermekeket.
Ha az autóban nincs gyerekülés
5000 dinár a büntetés helyszínen.
Ha a sofőr az ölében viszi a gyereket,
a büntetés 20 ezer dinártól 40 ezer dinár is lehet.
Ha 12 éven aluli gyereket nem megfelelő
helyen szállítanak, a büntetés
lehet 15 napos börtön,
vagy 100 ezer dinártól 200 ezer dinárig
terjedő pénzbírság.


Elhelyezték Péter király szobrát Szabadkán

Elhelyezték a szabadkai Jadran épülete előtt Péter király szobrát. Az egész alakos szobor több mint 4 méter magas, súlya pedig meghaladja az 1 tonnát. Készítője Zoran Ivanović.

A szobor talpazata 5 méter 60 centi, így az alkotás csaknem 10 méter magas. A munkálatok 21 és félmillió dinárba kerülnek, az összeget pedig a városi költségvetésből fedezték. Szabadkán korábban Ivan Antunović katolikus püspök és Bíró Károly egykori polgármester is szobrot kapott. Nem hivatalos információk szerint Péter király szobrát kedden avatják fel.

Ez 1 egész alakos szobor.
Péter király szobra több mint 4 méter magas.
Péter király szobrát Zoran Ivanović készítette.
Nem hivatalos információk szerint
kedden avatják fel Péter király szobrát.
Kedd november 30-a lesz.
Szabadkán korábban Ivan Antunović
katolikus püspök és Bíró Károly is szobrot kapott.
Bíró Károly polgármester volt Szabadkán.
Bíró Károly polgármester építette fel
a szabadkai Városházát.


Jövőre közbéremelés és magasabb nyugdíj

Elmondjuk, kiknek lesz nagyobb a fizetésük, és mire számíthatnak a nyugdíjasok 2022-ben.

A 20 euró kifizetésével a szerbiai polgárok és a gazdaság pénzügyi támogatásának harmadik köre lezárul, jövő év januárjától azonban újabb egyszeri segélyre, valamint a nyugdíjasok és a dolgozók járandóságainak emelésére kell számítani.
A közszférában dolgozó mintegy 500 ezer munkavállaló kap béremelést. A szociális és egészségügyi dolgozók, valamint a katonaság tagjai 8 százalékos, míg a többi közszférában dolgozó 7 százalékos fizetésemelést kap.
Például, ha egy ápolónőnek jelenleg 50 ezer dinár körüli a havi keresete, akkor a következő évben 4 ezer dinárral kap majd többet. Az átlagosan 60 000 dinár körüli keresettel rendelkező tanügyi dolgozók 4200 dinárral nagyobb fizetésre számíthatnak.
Ami a legidősebbeket illeti, januártól jár nekik az 5,9 százalékos lineáris nyugdíjemelés. Ez mind az 1,7 millió nyugdíjast érinti, és ezzel a 29 400 dináros átlagnyugdíj 1700 dinárral 31 100 dinárra emelkedik. A nyugdíjasok 20 ezer dináros támogatásra is számíthatnak, ezt februárban utalják nekik.

Jövőre fizetésemelések várhatóak

Jövő év januárjától a nyugdíjasok és a közszférában dolgozók fizetése is emelkedik Szerbiában.

Jövő év 2022 lesz.
A közszférában dolgozók fizetése fog emelkedni
jövő év januárjától.
Közszférában dolgozik például a tanító,
az egészségügyi nővér, a katona, a rendőr.
A szociális és egészségügyi dolgozók,
a katonaság tagja is 8 százalékos
fizetésemelést kapnak januártól.
Például, ha 1 ápolónőnek jelenleg
50 ezer dinár a havi fizetése,
akkor a jövő évben 4 ezer dinárral kap majd többet.
A többi közszférában dolgozó 7 százalékos
fizetésemelést kap 2022-től.
A százalék jele %.
Például, ha 1 tanítónak jelenleg
60 ezer dinár a havi fizetése,
akkor a jövő évben 4200 dinárral kap majd többet.
Januártól a nyugdíjak is emelkedni fognak.
Például, ha 1 nyugdíjasnak jelenleg
29.400 dinár a havi nyugdíja,
akkor a jövő évben 1700 dinárral kap majd többet.
A szerbiai nyugdíjasok jövő év februárjában
plusz 20 ezer dináros támogatást is kapnak
a szerb államtól.


Ingyen mehet gyógyfürdőbe több mint 16 000 szerbiai nyugdíjas

Április 21-ig jelentkezhetnek az ingyenes rehabilitációra vonatkozó pályázatra azok a nyugdíjasok, akiknek jövedelme nem haladja meg a 30 978 dinárt.

Mindhárom kategóriának, vagyis az öregségi, a családi és rokkantsági nyugdíjasoknak is joguk van pályázni, feltéve, hogy a nyugdíjon kívül nincs más személyes bevételük, és az elmúlt két évben nem voltak rehabilitáció miatt fürdőben a nyugdíjalap költségén.
A nyugdíjasok a lakóhelyük szerinti nyugdíjas egyesületnél vagy a Köztársasági Nyugdíj- és Rokkantbiztosítási Alap kirendeltségénél vehetik át a jelentkezési lapot.
A jelentkezéshez szükség van a nyugdíjcsekkre, a külföldi nyugdíjat igénybe vevők számára banki bizonylatra, valamint orvosi dokumentációt is mellékelni kell. Az illetékesek hangsúlyozták, hogy a nyugdíjas egyesületi tagság nem feltétele annak, hogy valaki rehabilitációra menjen, mert ez a juttatás minden nyugdíjasnak szól.

Ingyen mehet gyógyfürdőbe több mint 16 ezer nyugdíjas

Ingyen mehet gyógyfürdőbe több mint 16 ezer szerbiai nyugdíjas.

Április 21-ig jelentkezhetnek
az ingyenes gyógyfürdőre vonatkozó
pályázatra a szerbiai nyugdíjasok.
Azok a nyugdíjasok jelentkezhetnek
a pályázatra, akiknek a nyugdíja nem haladja meg
a 30 978 dinárt.
Az örökségi, a családi és a rokkantsági
nyugdíjasok is jelentkezhetnek
az ingyenes gyógyfürdőre vonatkozó pályázatra.
Akkor jelentkezhetnek ők is a pályázatra,
ha a nyugdíjon kívül nincs más
személyes bevételük, és az elmúlt 2 évben
nem voltak rehabilitáció miatt fürdőben
a nyugdíjalap költségén.
Rehabilitáció gyógyulás miatti terápiát jelent.
A nyugdíjasok a jelentkezési lapot
a lakóhelyükön lévő nyugdíjas egyesületnél
vagy a Köztársasági Nyugdíj-
és Rokkantbiztosítási Alap kirendeltségénél
vehetik át.
A pályázatra való jelentkezéshez
szükség van a nyugdíjcsekkre,
a külföldi nyugdíjat igénybe vevők számára
banki bizonylatra és az orvosi papírokat is
vinni kell.


Több mint ezer szamárköhögéses beteget regisztráltak Szerbiában

Leginkább a dél-bácskai régióban és Belgrádban terjed a bakteriális betegség.

A Batut Közegészségügyi Intézet adatai alapján január hetedikéig 1020 beteget jegyeztek, közülük minden második 10 és 14 év közötti gyerek.
2021-ben csupán két beteget regisztráltak szamárköhögéssel, 2024 első napjaiban már közel 500-an betegedtek meg, ezért járványként tekintenek rá. A megugrott esetszám azzal indokolható, hogy egyre több szülő utasítja el, hogy gyermeke megkapja a vakcinát.
A betegség lefolyásával kapcsolatban dr. Olivera Ostojić a Szerbiai RTV-nek elmondta, 100 napig tart a betegség, amely három szakaszra osztható. Lappangási ideje 7-21 nap, az első 2-3 hétben influenza-szerű tünetek jelennek meg, mint a hőemelkedés, orrfolyás és torokfájás, a páciensek ekkor fertőznek leginkább. A második szakasz 6,8 akár 10 hétig is eltarthat, ezt erősödő és nem múló köhögés jellemzi. Az utolsó hetekben enyhülnek a tünetek, míg végül teljesen megszűnnek.
A betegség különösen veszélyes az újszülöttekre, minél idősebb ugyanis egy gyerek, annál kevésbé valószínű, hogy súlyos állapotba kerül. Antibiotikummal kell kezelni.

Sok a szamárköhögéses beteg Szerbiában

Több mint ezer szamárköhögéses beteg van Szerbiában.

Főleg a dél-bácskai részben
és Belgrádban terjed a betegség.
A szamárköhögés 1 veszélyes baktérium által terjedő betegség.
Adatok alapján január 7-ig
1020 beteget jegyeztek fel az országban.
A betegek közül minden második 10 és 14 év közötti gyerek.
Az idei év első napjaiban már 500-an betegedtek meg,
ezért járványként tekintenek a szamárköhögésre.
Idén 2024 van.
A betegség terjedése azzal magyarázható,
hogy egyre több szülő utasítja el,
hogy gyermeke megkapja a vakcinát.
100 napig is elharthat a betegség.
A betegség során influenza-szerű tünetek jelennek meg.
Ilyen tünet a láz, az orrfolyás és torokfájás, az erősödő
és nem múló köhögés.
A betegség nagyon veszélyes az újszülöttekre.
Minél idősebb egy gyerek, annál kevésbé valószínű,
hogy súlyos állapotba kerül.
Antibiotikummal kell gyógyítani a szamárköhögést.


Szent István-napját ünneplik Újvidéken

A Magyar Nemzeti Tanács idén is megszervezi Szent István-napi ünnepségét, amelyre ma 18 órai kezdettel kerül sor Újvidéken, az Újvidéki Színházban.

Ünnepi köszöntőt mond Fremond Árpád, az MNT elnöke és Igor Mirović, a tartományi kormány elnöke. Az új búzából sütött kenyeret a történelmi egyházak lelkipásztorai áldják meg. Az ünnepi műsorban fellépnek Török Noémi népdalénekes, Vajda Noa Pálma versmondó, az Újvidéki Színház színművészei, Elor Emina és Szalai Bence, és a topolyai Kodály Zoltán Művelődési Központ Cirkalom táncegyüttese. Koreográfusok és a táncműsor szerkesztői Kisimre Árpád és Kisimre Szerda Anna. Közreműködik az óbecsei Fokos zenekar.

Szent István-napját ünneplik Újvidéken

A Magyar Nemzeti Tanács idén is megszervezi a Szent-István napi ünnepséget.

Ma délután 6 órakor szervezik meg az ünnepséget Újvidéken.
Ma augusztus 17-e, csütörtök van.
Ma az Újvidéki Színházban szervezik meg
a Szent István-napi ünnepséget.
Szent István az első magyar király volt.
Ünnepi köszöntőt mond például
Fremond Árpád, az MNT elnöke.
Ma megáldják az új búzából sütött kenyeret is.
Az ünnepi műsorban fellépnek Török Noémi népdalénekes,
Vajda Noa Pálma versmondó,
az Újvidéki Színház színművészei,
Elor Emina és Szalai Bence,
és a topolyai Kodály Zoltán Művelődési Központ
Cirkalom táncegyüttese.


Aki keveset keres, kevesebbet fizet a gázért és az áramért

Az árcsökkentés a szociális segélyre és a családi pótlékra jogosultakra vonatkozik. Emellett azok is átadhatják a kérelmet, akiknek kicsi a bevételük.

Olcsóbban kaphatnak gázt és villanyáramot azok a szerbiai polgárok, akik keveset keresnek. A lehetőségről azonban kevesen tudnak, ezért kevesen is adják át a kérelmet. Fontos feltétel az is, hogy az igénylőnek ne legyen korábbról fennmaradt tartozása. Stábunk Magyarkanizsán nézett utána annak, hogyan is kell igényelni a kedvezményt.
Az igénylést és a jogosultságot kategóriák szerint szabták meg, egyszemélyes háztartás esetében 15.690 dinár, két- és háromfős család esetében 22.845 dinár, négy-öt fő esetében 29.994 dinár, hat, vagy annál több személy esetében pedig 37.719 dinár lehet havonta a bevétel. Akik ezekbe a kategóriákba tartoznak, igényelhetik az árcsökkentést.
A kedvezmény a háztartás tagjainak számától függően 120, 160, 200, illetve 250 kilowattóra áram. A gázból pedig - a fűtési szezon alatt - 35, 45, 60, illetve 75 köbmétert hagynak jóvá a rászorulóknak.

Olcsóbban kaphatnak gázt és áramot azok a szerbiai lakosok, akik kevés fizetést kapnak.

Azok a szerbiai lakosok kaphatják
a gázt és a villanyáramot olcsóbban,
akik szociális segélyt és családi pótlékot kapnak.
Azok a szerbiai lakosok kaphatják
a gázt és a villanyáramot olcsóbban,
akiknek nagyon alacsony a fizetésük.
Erről a lehetőségről kevesen tudnak,
ezért kevesen kérvényezik.
Fontos az is, hogy azok a lakosok jelentkezhetnek
az olcsóbb gázra és áramra,
akiknek nincs korábbról semmilyen tartozásuk.
Meg van határozva, hogy kik kérvényezhetik
az olcsóbb gázt és áramot.
A következő meghatározás van:
az 1 személyes háztartás esetében 15.690 dinár
lehet havonta a bevétel,
a 2 és 3 fős család esetében 22.845 dinár,
a 4 és 5 fős család esetében 29.994 dinár,
a 6 vagy annál több személy esetében pedig
37.719 dinár lehet havonta a bevétel.
Akik ezekbe a csoportokba tartoznak,
azok jelentkezhetnek az olcsóbb gázra és áramra.
Jelentkezni az önkormányzati irodákban kell.


Karrierközpont nyílt a fogyatékkal élők számára Szabadkán

A központban az érintetteknek személyre szabottan segítenek a pályaorientációban és abban is, hogy könnyebben el tudjanak helyezkedni a munkaerőpiacon.

Karrierközpontot hoztak létre a fogyatékkal élők számára Szabadkán. A tanácsadásokon a karrierközpont munkatársai támogatást nyújtanak a munkahelyi és a társadalmi környezetbe való beilleszkedésben is a fogyatékkal élőknek.
A központ a szabadkai Caritasban, a Zmaj Jovin utca 20-as szám alatt található.

Karrierközpont nyílt a fogyatékkal élő emberek számára Szabadkán.

Fogyatékkal élő ember például
a mozgássérült ember, a látássérült ember
vagy az értelmileg akadályozott ember.
A karrierközpontban segítenek
a fogyatékkal élő embereknek abban,
hogy milyen munkát válasszanak.
A karrierközpontban segítenek
a fogyatékkal élő emberek számára,
hogy könnyebben el tudjanak helyezkedni a munkahelyeken.
A központ a szabadkai Caritasban,
a Zmaj Jovin utca 20-as címen található.


Júniusban érkezik a vitamincsomag a nyugdíjasoknak

Legkésőbb június 10-ig megérkeznek a vitamincsomagok a szerbiai nyugdíjasokhoz - jelentette be a szerb elnök.

Vitamincsomagot kapnak a nyugdíjasok júniusban Szerbiában, a figyelmesség jeleként - jelentette be - Aleksandar Vučić szerb államfő. A csomagban C- és D-vitamin, valamint cink lesz, ezek mindegyike rendkívül fontos az ellenálló-képesség növeléséhez. Vučić a Happy TV-nek nyilatkozva elmondta, a csomagokat június 5-e és 10-e között osztják szét, és két hónapra lesznek elegendőek.

Legkésőbb június 10-ig megkapják a vitamincsomagokat a szerbiai nyugdíjasok.

Ezt Aleksandar Vučić, a szerb államfő mondta.
Az egészségük megőrzése miatt
kapják a vitamincsomagot
a szerbiai nyugdíjasok az országban.
A csomagban C-vitamin, D-vitamin
és cink is lesz.
Ezek a vitaminok nagyon fontosak
az ember egészsége miatt.
A vitamincsomagot a szerbiai nyugdíjasok
ingyen fogják kapni.
Aleksandar Vučić elmondta,
hogy a vitamincsomagokat
június 5-e és június 10-e között osztják szét
a szerbiai nyugdíjasoknak.
A vitamincsomag 2 hónapra lesz elegendő.


Kisboldogasszony ünnepén, szeptember 7-én és 8-án rendszerint több ezren zarándokolnak el a vajdasági búcsújáró helyre, a doroszlói Mária, Keresztények Segítsége Egyházmegyei Kegyhelyre.
A szeptember 7-én és 8-án megszervezett ünnepi zarándoklat mottója ugyanaz, mint a most Budapesten zajló 52. Eucharisztikus Világkongresszusnak: Minden forrásom belőled fakad. Idén több ezer zarándokot várnak a szervezők a Doroszló-Szentkútra.
Az ünnepi püspöki nagymise szerdán 10 órakor kezdődik, amelyet a Szabadkai Magyar Rádióban és a Pannon Televízióban is élőben követhetnek.

Idén is várják a híveket Doroszlóra

Idén is várják a híveket Doroszlóra Kisboldogasszony ünnepén.

Kisboldogasszony ünnepe 1 katolikus ünnep.
Kisboldogasszony ünnepe szeptember 7-én
és szeptember 8-án van.
Ma szeptember 7-e, kedd van.
Holnap szeptember 8-a, szerda lesz.
Ezen a 2 napon több ezer ember látogat el
a vajdasági búcsújáró helyre,
vagyis a doroszlói Mária, Keresztények
Segítsége Egyházmegyei Kegyhelyre.
Doroszló 1 falu Vajdaságban.
Az ünnepi püspöki nagymise
szerdán 10 órakor kezdődik.
Az ünnepi nagymisét a Szabadkai Magyar Rádióban
élőben is hallhatják.
Az ünnepi nagymisét a Pannon Televízióban
élőben is nézhetik.


Már az első nap 2,3 millióan igényelték a 100 eurót

A tegnapi nap folyamán 2,3 millió szerbiai polgár igényelte a 100 eurós állami támogatást, holnaptól pedig már telefonon is megtehetik ezt az arra jogosultak - nyilatkozta a szerb pénzügyminiszter.

Siniša Mali elmondta, a telefonos jelentkezéshez 1 percre lesz szükség. Az ügyfélszolgálat holnap kezdi meg a jelentkezések fogadását.
A polgároknak egy automata rendszer utasításai szerint telefonjuk gombjainak használatával kell megadniuk személyi igazolványuk számát, személyi számukat, továbbá hangüzenettel annak a banknak a nevét, amelyikben folyószámlájuk található. A telefonhívás ingyenes lesz, és holnap reggel jelennek meg az elérhetőségek.
Az online igénylés továbbra is nyitva áll az idp.trezor.gov.rs oldalon - tette hozzá a pénzügyminiszter. Mint mondta, a nyugdíjasok és a szociális segélyt használó polgárok esetében holnap megkezdődik a kifizetés, míg a többieknek, akik igényelték öt naponként utalják majd az összeget.

Már több mint 2 millió ember igényelte a 100 eurós támogatást

Tegnap óta lehet interneten keresztül igényelni a 100 eurós támogatást.

Tegnap május 13-a,
szerda volt.
Tegnap már több mint
2 millió szerb nagykorú
állampolgár igényelte
a 100 eurós támogatást.
Holnaptól már telefonon is
lehet igényelni
a 100 eurós támogatást.
Holnap május 15-e,
péntek lesz.
A telefonos jelentkezéshez
elég lesz 1 perc is.
A telefonos jelentkezésnél
a telefon gombjainak
használatával
meg kell adni
a személyi igazolvány számot,
a személyi számot,
hangüzenettel pedig
annak a banknak a nevét,
ahol számlája van
az embernek.
A telefonhívás ingyenes lesz.
A hívható telefonszámokat
holnap reggel adják meg.
Interneten keresztül
továbbra is lehet
igényelni a 100 eurós
támogatást.
Ezen az internetes oldalon
lehet igényelni
a 100 eurós támogatást:
idp.trezor.gov.rs
A nyugdíjasoknak
és azoknak,
akik szociális segélyt kapnak
holnap kezdik kifizetni
a 100 eurós támogatást.
Holnap május 15-e,
péntek lesz.
A többi nagykorú
szerb állampolgárnak,
akik igényelték a támogatást,
5 naponként küldik
majd a 100 eurót.


Folyamatosan javulnak a szerbiai koronaszámok

575 új koronavírus-fertőzöttet regisztráltak egy nap alatt Szerbiában, és elhunyt 15 páciens a kór szövődményeiben. 9329 teszteltből lett ennyi fertőzött. Kórházban 2681 személyt kezelnek, közülük 93-an vannak lélegeztetőgépen.
Az immunizáció is folyamatos az országban. Újvidéken például eddig csaknem 231 és félezer polgár kapta meg a koronavírus elleni vakcina legalább első dózisát. Az újraoltottak száma megközelíti a 105 ezret. A tartományi székvárosban három tömeges oltóponton adják be előzetes regisztráció nélkül a vakcinát: az Újvidéki Vásár 1-es csarnokában, a Promenada bevásárlóközpontban és a Big üzletközpontban. Az utóbbi két helyen két hét alatt több mint 4500 személyt oltottak be.

Folyamatosan javul a járványhelyzet Szerbiában

Folyamatosan javul a járványhelyzet az országban.

Ez azt jelenti, hogy kevesebb
a koronavírusos beteg Szerbiában.
Az utolsó adatok szerint
575 új koronavírusos beteg volt 1 nap alatt az országban.
Ez a szám sokkal kevesebb a korábbi számokhoz képest.
Az 575 koronavírusos betegből
jelenleg 93-an vannak lélegeztetőgépen.
Lélegeztetőgépen azok a betegek vannak,
akik nagyon nehezen tudnak levegőt kapni
a betegség miatt.
Azért van kevesebb beteg az országban,
mert folyamatosan történik az emberek oltakozása.
Újvidéken is sokan vették fel a koronavírus elleni védőoltást.
Újvidék 1 nagyváros Vajdaságban.
Újvidéken 3 oltóponton adják be
a védőoltásokat előzetes jelentkezés nélkül.
Ez a 3 oltópont az Újvidéki Vásár 1-es csarnoka,
a Promenada bevásárlóközpont
és a Big üzletközpont.
A Promenada és a Big bevásárlóközpontban
2 hét alatt több mint 4500 ember kapta meg
a koronavírus elleni védőoltást.


Közel 60 ezer páciens várakozik valamilyen operációra Szerbiában

Szürkehályog-műtétre például átlagosan kilenc hónapot kell várni.

Ugyanakkor van megoldás: a Köztársasági Egészségbiztosítási Alap a várólistán szereplők esetében választási lehetőséget biztosít annak kapcsán, hogy magán vagy állami intézményben szeretné-e elvégeztetni ezt a fajta szemműtétet. Az adatok szerint 10 ezer megkérdezett várólistás páciensből az év eleje óta 5 ezer személyt utaltak be magánklinikára, közülük 2 ezer már átesett az operáción. A műtét magánklinikán való elvégzése esetében kell ugyan hozzájárulást fizetni, ez jellemzően 1000 dinárig terjed, egészségügyi intézménytől függően. Belgrádban 14 magánklinikának van szerződése az egészségbiztosítási alappal.

Nagyon sokan várakoznak valamilyen operációra Szerbiában

Közel 60 ezer ember várakozik valamilyen operációra Szerbiában.

Szürkehályog-műtétre például
9 hónapot kell várni az országban.
Szürkehályog-műtét a szemekkel
kapcsolatos műtétet jelenti.
Már van megoldás.
A Köztársasági Egészségbiztosítási Alap
a várólistán szereplő emberek számára
választási lehetőséget biztosít.
A várólistán szereplő emberek eldönthetik,
hogy magán vagy állami intézményben
szeretnék-e elvégeztetni a szürkehályog-műtétet.
Az adatok szerint 10 ezer megkérdezett
várólistás emberből január óta
5 ezer személyt utaltak be magánklinikára.
Az 5 ezer személy közül már 2 ezer
ember átesett a szürkehályog-műtéten.
A magánklinikákon hozzájárulást kell fizetni
ahhoz, hogy elvégezzék a szürkehályog-műtétet.
Ez az összeg általában 1000 dinár.
Belgrádban 14 magánklinikának van
szerződése az egészségbiztosítási alappal.
Ez azt jelenti, hogy 14 belgrádi magánklinikán
lehet kérni, hogy végezzék el
a szürkehályog-műtétet.
Belgrád Szerbia fővárosa.
A magánklinikákon nem kell olyan sok időt várni
arra, hogy sorra jusson az ember
a szürkehályog-műtétre.


Április 21-ig lehet jelentkezni falusi házak vásárlására

Falusi házak vásárlására jelentetett meg pályázatot a Tartományi Nemi Egyenlőségi Intézet.

A kiírásra április 21-ig lehet jelentkezni. A pályázat célja a nők gazdasági helyzetének erősítése azzal, hogy ingatlantulajdonosokká válnak, valamint a rurális régiók fejlesztése és azok demográfiai struktúrájának változtatása a gyerekek odaköltözésével és a születések számának növekedésével. Az intézet 18 millió dinárt fordít a programra. Az elnyerhető összeg maximuma 1 millió 200 ezer dinár. A házastársi vagy élettársi viszonyban élők pályázhatnak a támogatásra. További részleteket a ravnopravnost.org.rs oldalon olvashatnak.

Április 21-ig lehet jelentkezni a falusi házak vásárlására való támogatásra Szerbiában.

A támogatás célja, hogy erősítse a nők helyzetét
a szerbiai gazdaságban.
A támogatás célja, hogy minél több
szerbiai nő háztulajdonos legyen.
A támogatás célja, hogy minél több
ember éljen faluban,
és több gyermek is szülessen a falvakban.
Aki jelentkezik a falusi házvásárlási támogatásra,
az maximum 1 millió 200 ezer dinárt kaphat.
A házastársi vagy élettársi kapcsolatban élő
emberek pályázhatnak a támogatásra.
Még több információt a falusi házvásárlási
támogatásról a következő internetes oldalon olvashatnak:
ravnopravnost.org.rs


További fejlesztések várnak a palicsi akvaparkra

A közeljövőben további fejlesztéseket végez az üzemeltető Elitte Palics vállalat. Napozóágyakat, asztalokat, televíziókat helyeznek majd ki a zárt részben és egy konyha kialakítását is tervezik.

A palicsi akvapark szeptember 15-én nyitotta meg kapuit. Jelenleg a belső, zárt részben mintegy 300 fő fogadására van lehetőség.
Goran Radanović, igazgató, Elitte Palics: „Tekintettel arra, hogy a nyári idény befejeződött, jelenleg a belső rész áll a vendégek rendelkezésére. A zárt részben négy medencénk van, két hidromasszázs, egy termál-, és egy gyermekmedence. Működik még két csúszda is, egy a felnőttek és egy a gyermekek számára.”
A belépőjegy felnőtteknek 900 dinárba kerül, gyerekeknek 2 és 12 éves kor között 600 dinár, a legkisebbeknek pedig ingyenes. Családi jegyek is vásárolhatók: két felnőttnek és egy 12 éves kor alatti gyereknek 2200 dinárba kerül a napijegy, két felnőttnek és két 12 éves kor alatti gyereknek pedig 2500 dinárba. Fél napra szóló belépők is vannak az akvaparkban, amelyek 15 és 18 óra közé szólnak. Ez a jegy felnőtteknek 600 dinárba kerül, 12 éves kor alatti gyereknek pedig 400 dinárba.
Az akvapark spa&wellness részlegében három különböző hőmérsékletű szauna, két törökfürdő és egy sószoba található. Ugyanitt vannak, az 5 fokos vízzel töltött kádak, amik a szauna után kínálnak felfrissülést.
Az üzemeltető Elitte Palics folyamatos fejlesztéseket látott elő, további napozóágyak, padok és asztalok kihelyezését tervezik, jövőre, a fürdési idény kezdetével pedig a külső tartalmak is elérhetőek lesznek, ahol egy konyha főtt ételekkel is várja majd a pihenni vágyókat

További fejlesztések a palicsi akvaparkban

A következő időszakban további fejlesztéseket végeznek a palicsi akvaparkban.

A palicsi akvaparkot az Elitte Palics vállalat működteti.
Napozóágyakat, asztalokat
és televíziókat helyeznek majd ki a zárt részbe.
Egy konyha kialakítását is tervezik a palicsi akvaparkban.
Szeptember 15-én nyílt meg az akvapark.
A nyári időszak vége miatt
jelenleg a belső, zárt részben működik a fürdő.
Összesen 300 fürdőzőt tud fogadni a palicsi akvapark.
A zárt részben 4 medence, 2 hidromasszázs,
1 termálmedence és 1 gyermekmedence van.
Működik még 2 csúszda is,
1 a felnőttek és 1 a gyermekek számára.
A belépőjegy felnőtteknek 900 dinárba kerül.
A gyerekeknek 2 és 12 éves kor között 600 dinár.
A legkisebbeknek ingyenes a belépés a palicsi akvaparkba.
Családi jegyek is vásárolhatók.
2 felnőttnek és egy 12 éves kor alatti gyereknek
2200 dinárba kerül a napijegy.
2 felnőttnek és két 12 éves kor alatti gyereknek pedig
2500 dinárba kerül a napijegy.
Fél napra szóló belépők is vannak az akvaparkban.
Ez a belépőjegy délután 3 órától este 6 óriáig érvényes.
Ez a jegy felnőtteknek 600 dinárba kerül,
12 éves kor alatti gyereknek pedig 400 dinárba.


Gyertyaszentelő Boldogasszony napja van

Ha hihetünk a néphiedelemnek, a mostani borult idő azt jelzi, a hideg idő már nem tart sokáig.

Ezen az ünnepen a katolikus hívők arra emlékeznek, amikor Szűz Mária, negyven nappal születése után, bemutatta Jézust a jeruzsálemi templomban. A mózesi törvény szerint előírt áldozat fölajánlásakor jelen volt az agg Simeon is, aki a nemzeteket megvilágosító világosságnak nevezte Jézust. Ehhez a naphoz több szokás is tartozik. A szentmiséken megszentelik az erre szánt gyertyákat. A keresztény ünnep mellett számos néphiedelem kötődik február másodikához. A hagyomány szerint, ha a medve előjön a barlangjából és meglátja az árnyékát, azaz napsütéses idő van, akkor visszabújik még téli álmot aludni, és hosszú tél várható. De ha felhők takarják az eget, nem látja az árnyékát, amit azt jelenti, hogy már vége a télnek.

Gyertyaszentelő Boldogasszony napja van

Ma, február 2-án van Gyertyaszentelő Boldogasszony napja.

A katolikus hívők
számára ez a nap
ünnepnapot jelent.
Ezen a napon
a katolikus hívők
arra emlékeznek,
hogy Szűz Mária
40 nappal Jézus születése
után bemutatta Jézust
a jeruzsálemi templomban.
Jeruzsálem Izrael fővárosa.
Izrael 1 ország Ázsiában.
Ázsia 1 kontinens,
vagyis több ország csoportja.
Ezen a napon
szentmiséket tartanak
a katolikus templomokban.
A templomokban
megszentelik a gyertyákat
ezen a napon.
Február 2-ához
más néphiedelmek is tartoznak.
Néphiedelem olyan
szokás, amiben az emberek
régen hittek.
Február 2-ához tartozó
néphiedelem például,
hogy ha ezen a napon
felhős időjárás van,
akkor a hideg idő
nem fog sokáig tartani.
A néphiedelem szerint,
ha a medve előjön
a barlangjából,
és meglátja az árnyékát
a napsütéses idő miatt,
akkor visszabújik még
téli álmot aludni.
Ez azt jelenti, hogy
még hosszú tél várható.
De ha a medve nem látja
meg az árnyékát,
a felhős idő miatt,
akkor ez azt jelenti,
hogy már vége a télnek.
Ma borús, felhős
időjárás van, ezért
a néphiedelem szerint
már nem kell, hogy
hosszú ideig maradjon a tél.


Hosszabb nyitvatartás a bajmoki, a rastinai és a királyhalmi határátkelőkön

Meghosszabbították a Bajmok-Bácsalmás és Rastina-Bácsszentgyörgy határátkelőhely nyitvatartását - írja a police.hu.

December 15-től, azaz péntektől a Bajmok-Bácsalmás közúti határátkelőhely 2024. január 14-ig az eredeti 7-19 óráig tartó üzemidő helyett péntektől vasárnapig 7 és 24 óra között tart nyitva.
A Rastina-Bácsszentgyörgy átkelőhely pedig december 21-23-ig 7-24 óráig, valamint 2024. január 5-7-ig 7-24 óráig tart nyitva - tették hozzá.
Nem csak az említett kettő, hanem a Királyhalom-Ásotthalom közúti átkelő is hosszabbított nyitvatartással üzemel majd az elkövetkező időszakban - írja szerkesztőségünkhöz eljuttatott közleményében a szerb belügyi tárca. Péntekenként, szombatonként és vasárnaponként 7-től 22 óráig várja az utazókat december 15-e és január 16-a között.

Hosszabb nyitvatartás több szerb-magyar határátkelőn is

Hosszabb nyitvatartással fog dolgozni 3 szerb-magyar határátkelő is.

Hosszabb nyitvatartással fog működni
a Bajmok-Bácsalmás
és Rastina-Bácsszentgyörgy határátkelőhely is.
December 15-től, péntektől
a Bajmok-Bácsalmás közúti határátkelőhely
péntektől vasárnapig reggel 7 órától éjfélig tart nyitva.
A Bajmok-Bácsalmás közúti határátkelőhely munkaideje
2024. január 14-ig lesz meghosszabbítva.
A Rastina-Bácsszentgyörgy átkelőhely december 21-től 23-ig
reggel 7 órától éjfélig fogadja majd az utasokat.
A Rastina-Bácsszentgyörgy átkelőhely
2024. január 5-től 7-ig reggel 7 órától éjfélig tart nyitva.
A Királyhalom-Ásotthalom közúti átkelő is
hosszabbított nyitvatartással működik majd
a következő időszakban.
Péntekenként, szombatonként és vasárnaponként
reggel 7-től este 10 óráig várja az utazókat
a Királyhalom-Ásotthalom közúti átkelő.
December 15-e és január 16-a között lesz hosszabb nyitvatartás
ezen a közúti határátkelőn.


Június első három napjában javíthatnak a középiskolások

Az osztályzatok javítását követő három napban tartják a középiskolai érettségi vizsgát.

A középiskolások június 1-től június 3-ig javíthatják ki az osztályzataikat - nyilatkozta Mladen Šarčević a Blicnek. Ebben a három napban azok mennek iskolába, akik nem elégedettek az osztályzataikkal és javítani szeretnének, ennek részleteit pedig a tanáraikkal kell megbeszélniük – tette hozzá a szerb oktatási miniszter. Az osztályzatok javítását követő három napban, azaz június 4-én, 5-én és 6-án tartják a középiskolai érettségi vizsgát. Azok az érettségizők pedig, akik teljesítették kötelezettségeiket, június 24-én jelentkezhetnek a választott felsőoktatási intézménybe.
Az elsős, másodikos és harmadikos középiskolások akkor javíthatják ki osztályzataikat, miután az érettségizők már elhagyták az iskolát. Június 8-tól két hét áll majd rendelkezésükre - ismertette Šarčević.

Június elején javíthatnak a középiskolások

Június első három napjában javíthatják ki a jegyeiket a középiskolások Szerbiában.

Ez azt jelenti,
a középiskolások
hogy június 1-től
június 3-ig javíthatják ki
az osztályzataikat.
A középiskolások
az iskolák épületében
javíthatják ki
az osztályzataikat.
A középiskolások
a tanáraikkal beszélik meg,
hogy hogyan javítják ki
az osztályzatokat.
A középiskolai érettségi vizsgákat
június 4-től június 6-ig
fogják megtartani
Szerbiában.
A középiskolás, akinek sikerült
az érettségi vizsgája,
június 24-én jelentkezhet
a kiválasztott felsőoktatási
intézménybe.
Felsőoktatási intézmény
az egyetem vagy a főiskola.
Az 1. osztályos, a 2. osztályos
és a 3.osztályos középiskolások
június 8-tól mehetnek
kijavítani az osztályzataikat
az iskolákba.
Június 8-tól június 19-ig
javíthatják ki a jegyeiket
az 1.osztályos, a 2.osztályos
és a 3.osztályos középiskolások.


Napközi Otthon Horgoson - Hasznos időtöltés a fogyatékkal élőknek

Három évvel ezelőtt Napközi Otthont kapott Horgos. Fogyatékkal élő személyek számára nyújt fejlesztő foglalkozásokat.

A település központjában lévő épületet mintegy 1 millió dinárból újították fel, és 2019. március 9-én adták át, ennek köszönhetően a helyi, értelmi fogyatékkal élőknek nem kell másik településre utazniuk, hogy fejlesztő foglalkozásokon vegyenek részt.
Ez egy önkormányzati épület, amelyet a Magyarkanizsa Községbeli Szociális Védelmi Szolgáltató Központ bérel. Tanulásban és értelmi fejlődésben akadályozott gyerekek és felnőttek járnak ide, heti ötször. Az udvar még kissé kopár, az épület ugyan régi, de a beltér annál szerethetőbb. Kellemes, barátságos, otthonos. Ide jelenleg rendszeresen 7 helyi, értelmi fogyatékkal élő személy jár. A napi rutin és foglalkozások mellett varró- és papírműhelymunkákon is részt vesznek.
Az intézmény lehetővé teszi, hogy az általuk nyújtott szolgáltatást a felhasználók egyéni szükségleteik szerint, különböző százalékban vegyék igénybe. Az otthon napi nyolc órában tart nyitva. A részben felújított épületeben konyha és étkező is található. Napi háromszori étkezést biztosítanak a felhasználók számára. A legfiatalabb védenc 8, a legidősebb 50 éves. Szakemberek foglalkoznak velük.
Az intézménybe nem lehet azonnal bekerülni. Várólista van. Viszont ilyen igénnyel első lépésként a Magyarkanizsa Községbeli Szociális Védelmi Szolgáltató Központját kell felkeresni.
Az intézménybe időnként érkeznek felajánlások, amit örömmel fogadnak. Ottjártunkkor egy zsáknyi ruhacsomag jött. A horgosi felhasználók korábban heti két alkalommal Magyarkanizsára utaztak. 2019 óta azonban helyben vehetik igénybe a Napközi Otthon szolgáltatásait.
Maga az épület további újításra vár. Szükség lenne a nyílászárók cseréjére, a tetőn is kell javításokat végezni. Ha lenne rá lehetőség, akkor akár bentlakásos otthonná is válhatna, hiszen több szoba is tartozik ide. Illetve van egy nagy pincéjük is. Itt korábban már termesztettek gombát. Kétszer sikeresen szüreteltek, majd felújították a föld alatti helyiséget és ismét gombák kapnak majd itt helyet.

Napközi Otthon Horgoson a fogyatékkal élő emberek számára

A Napközi Otthon a fogyatékkal élő embereknek
biztosít fejlesztő foglalkozásokat.
Fogyatékkal élő ember például
a mozgássérült ember, a látássérült ember,
az értelmi akadályozott ember.
A Napközi Otthon Horgos központjában van.
A Napközi Otthon nagyon fontos,
mert így a Horgoson élő
értelmi akadályozott lakosoknak
nem kell másik településre utazniuk azért,
hogy fejlesztő foglalkozásokon vegyenek részt.
A Napközi Otthonba heti 5 alkalommal
járnak a tanulásban és értelmi fejlődésben
akadályozott gyerekek és felnőttek.
Jelenleg 7 horgosi értelmi akadályozott
fiatal jár rendszeresen a Napközi Otthonba.
A fejlesztő foglalkozások mellett
varró- és papírműhelymunkákon is
részt vesznek a fiatalok.
A horgosi Napközi Otthon
napi 8 órában tart nyitva.
Az épületben konyha és ebédlő is található.
Napi 3-szori étkezést biztosítanak a felhasználók számára.
A Napközi Otthonban a legfiatalabb
felhasználó 8 éves, a legidősebb pedig 50 éves.
Szakemberek foglalkoznak velük.
Szakember például a gyógypedagógus, a tanító, a tanár.
A Napközi Otthonba nem lehet
azonnal bekerülni, mert várólista van.
A horgosi Napközi Otthonba való jelentkezéshez
a Magyarkanizsa Községbeli
Szociális Védelmi Szolgáltató Központját kell felkeresni.
Az épület egy részét 2019-ben felújították.
További felújításokra lenne szükség az épületen.
Szükség lenne a nyílászárók cseréjére
és a tetőn is kell javításokat végezni.
Nyílászáró például az ablakok, az ajtók.
Ha lenne rá lehetőség, akkor bentlakásos
otthonná is válhatna az épület,
mert több szoba is tartozik ide.
A bentlakásos intézményben
a felhasználók ott is alszanak.
A horgosi Napközi Otthonnak van
1 nagy pincéje is, ahol gombát termesztenek.
A horgosi Napközi Otthonban
hasznosan telik el az idő a gyerekek
és a felnőttek számára is.


Egy egység vér három életet menthet meg

Több vércsoportból is minimumon vannak a vértartalékok Szerbiában - hívják fel a figyelmet az illetékesek az önkéntes véradók nemzeti napján. Az A negatív és a 0 negatív vércsoportokból van nagy szükség minél több adagra.

Egy egység vér három életet ment meg, vagy hosszabbít meg, ugyanakkor 100 szerbiai lakosból mindössze 3 számít önkéntes véradónak. Szerbiában évente 240 ezer egység vérre lenne szükség, jelenleg háromnapnyi tartalék van, így a helyzet nem annyira vészes - mondják a szakemberek. A tavalyi év például a véradás szempontjából sikeresnek volt mondható, mert éves szinten 220 ezer egységet sikerült összegyűjteni. Mindenkit arra buzdítanak a szakemberek, hogy ha teheti, adjon vért!

A véradás fontossága

Több vércsoport vértartalékából is hiány van Szerbiában.

Az A negatív és a 0 negatív vércsoportokból van
nagy szükség minél több adagra.
Most még fontosabb, hogy
több önkéntes véradó legyen az országban.
A véradás nagyon fontos.
Véradással akár 3 másik emberi életet menthetünk meg.
Adatok szerint 100 szerbiai lakosból
csak 3 lakos számít önkéntes véradónak.
Szerbiában évente 240 ezer egység vérre lenne szükség.
Jelenleg 3 napnyi vértartalék van,
így a szakemberek szerint a helyzet nem annyira vészes.
A tavalyi év sikeres volt a véradás szempontjából Szerbiában.
Tavaly 2023 volt.
Mindenkit arra bátorítanak a szakemberek, hogy
ha teheti, adjon vért!
Vért minden egészséges 18 év és 65 év közötti személy adhat.